
PREDGOVOR 


Na stotinu nesuvislih listića ispisao je Karlo 
Hdusler svoje »Uspomene na A. G. Matoša«. To su 
fragmenti sjećanja, kako su ih održali u pameti 
dojmovi iz mladih dana i drugovanje s A. G. Ma- 
tošem, komu je Hdusler bio mlađi drug, i s kojim 
se slagao politički i literarno. Hduslerova se proza 
povodi očito za Matošem, on piše dobrim stilom, 
živo, pripovijeda zanimljivo, prikazuje plastično, 
slikovito, pozna književnost i zanosi se idejama, 
koje su i Matošu bile blize. Događaji, što ih pri¬ 
kazuje Hdusler, doimaju se uistinu kao doživljaji, 
a ne kao izmiljoštine. Tko je poznavao Matoša, 
moći će to lako zapaziti, jer je sve to moguće, 
dok se riječi, što mu ih Hdusler meće u usta, ni 
po čemu ne odvajaju od Matoševa načina izraža¬ 
vanja, njegovih mišljenja, njegove duhovitosti i 
humora. Ovom vjernošću Hdusler upravo zapanjuje 
svakoga Matoševa znanca. 

Intimnost daje živopisnom materijalu u »Uspo¬ 
menama« najveću cijenu. U njoj je sadržano nešto 
od onoga, čime je legenda o bohemu A. G. Matošu 
okružila njegovu osobu, legenda, koja je odredila, 
Matošu tako izvanredno mjesto u našem hrvatskom 
književnom životu. Kako se ne može osjetiti sva 
sugestivnost Matoševe umjetnosti bez čuvstva za 
hrvatski pejsaž, ne može se ni njegova ličnost obu- 


hvatiti potpuno i do kraja, ako se nismo kadri 
uživjeti i mi u ono, po čemu su se srasle njegova 
osobnost i naša sredina. Ima — da tako kažem — 
neki posebni fluid, po kojemu se on i njegovo 
djelo na svoj posebni način izdižu, i preko kojega 
tek dolazimo do pravog razumijevanja Matoša. 

U slučaju Matoša ne radi se o tome, da bi tre¬ 
balo za nj izmisliti mimo istinu neki idealni pje¬ 
snički život iz impresija njegove poezije. Naprotiv, 
upravo istinoljubivost kroničara nalazi sigurno do¬ 
življaje, zapažanja, spontane izjave, po čemu će 
tek opće poznata shema Matoševa bohemstva postati 
individualni život. Mnogi su njegovi poštivači pošli 
krivim putem, kad su hotice tajili istinu, ili je 
uljepšavali. Samo je onaj Matoš, koji je uistinu 
postojao^ doista zanimljiva pojava i zanimljivija, 
nego bi je mogao tko izmisliti. Pravi lik Matošev 
podnosi do kraja vjernost prikazivanja njegova 
života, kako 1 se to najbolje vidi iz ovih Hduslerovih 
»Uspomena na A. G. Matoša«, kojima se ne može 
poreći — uza svu diskretnost — potpuna iskrenost. 

Hdusler pripovijeda doživljaje iz naše nedavne 
prošlosti, kojoj smo samo zbog toga toliko daleki, 
jer su se međuto događali silno zamašni preobrati 
u našem narodnom životu. On ih je sretnim slu¬ 
čajem upravo s Matošem proživljavao. I o njima 
su njegove » Uspomene« živo svjedočanstvo. One 
osvjetljuju iz nadasve zanimljivog kuta gledanja 
političke prilike Matoševa vremena, naročito men¬ 
talitet dobrih ondašnjih hrvatskih patriota i poli¬ 
tičara, i njihove i naše brige i nedaće. 

Tako se je u Hauslerovim »Uspomenama« naku¬ 
pilo mnogo toga korisnog i vrijednog opće pažnje. 

B. Li vadić 


POZNANSTVO S A. G. MATOŠ EM 

Prije svega ne mogu nikako mimoići student¬ 
ski grad na Kupi i 1 Korani, Karlovac, s rijetko li¬ 
jepom okolicom, i do nedavna, visokim jablano¬ 
vima oko tvrđave kao zubljama u noći. Đački je 
život bio prilično slobodan, po nekoj tradiciji do¬ 
broga i praktičnoga ravnatelja, zaštitnika nemirnih 
đaka, sada već pokojnoga R. S., i mnogih očinskih 
profesora. U kutu kavane »Aeroplan« uz čašu 
punča čitao mi je školski drug, pjesnik Lj. V., iz 
rukopisa svoje duboko iskrene i čudesne lirske 
pjesme o bijelim rodama, starom lukavcu na rosna¬ 
toj paučini, kojima ja nevidljivo i toplo obavijao 
moje uzdrhtalo srce, a ja sam i njemu čitao pjesme 
prve svoje mladosti. Jedne sam noći ostao sdm za 
svojim stolom, kada mi je prišao neznanac đak 
iz Slovenije. U raspoloženju sam mu citirao pje¬ 
smu: »Vse je strto v prah ničeven, želj krilatih 
broj neštet«. Neznanac se smješkao, a onda me 
poveo k sebi u stan, gdje je odmah izvadio rukopis, 
te mi pročitao iste stihove. To je bio Novačan, 
autor pjesme, koju sam citirao, a da ga nisam po¬ 
znavao. Postadosmo prijatelji. Dođosmo na misao, 
da izdajemo u Zagrebu list za lijepu prozu, pjesmu 
i esej. Nazvali smo ga »Sutla«. Milan Vrbanić 


dao mi je za »Sutlu« svoje »Pjesme srca i oblaka«. 
Bilo nam je mnogo stalo do toga, da predofoijemo 
za suradnju i A. G. Matoša. Lj. V. mi pomogne i 
odluči, da me s njime upozna, pa smo se jednoga 
dana otputili k A. G. Matošu u Samobor. Primio 
nas je lijepo i poveo u Anin-dol. Cijelim putem 
pričao nam je tako lijepo i zanosno, da se to ne da 
opisati, a konačno natfi je odozgo pokazao prekra¬ 
san pejsaž Save i Zagorja, sjetivši se seljačke bu¬ 
ne, te nam preporučio, da se kanimo svih iluzija 
o tuđini, jer da je kod nas doma ipak najljepše i 
najbolje. — Govorio je mnogo o Maeterlincku. Nje¬ 
gov sjajni impresionističko-kritični duh dozvolio 
si je nakon kraće zanimljive analize opasku, da 
Maeterlinckov dijalog mjestimice gubi običnu riječ, 
što li, prelazi u neku vrst mucanja. Nađosmo se 
konačno sva trojica uz čašicu razgovora pod do¬ 
maćim krovom. Tu nam je A. G. Matoš čitao svo¬ 
ju »Tajanstvenu ružu« — i mi upoznasmo pravoga 
A. G. Matoša, pjesnika u divnom i tajanstvenom 
vrtu slobode, iza visoke ograde od profanog svi¬ 
jeta, Matoša gotovo nepristupačnoga. Obećao mi je 
prilog za »Sutlu«. Mi smo ga iskreno zavoljeli. 


RUKOPIS, 

POSLAN NA „CIG A RETPAPIR U” 

Otputovao sam u Križevce. Jednoga dana pri¬ 
mio sam pisamce. Sadržavalo je obećani prilog A. 
G. Matoša za »Sutlu«. Imam i danas bistre oči, a 
nisam ni onda trebao sitnozor. Duhoviti Matoš kao 
da je htio staviti me na iskušenje. Nije to doduše 
bio »cigaretpapir« u pravom smislu riječi, nego 
mali bijeli papir, sitno ispisan s dva soneta, s pot¬ 
pisom »A. G. Matoš«. Jedan od tih soneta pod na¬ 
slovom »Pravda« upravo me je frapirao. 

MATOS I MATOSEVCI 

Ne znam, komu se to svidjelo, da ostale surad¬ 
nike »Sutle« i njihove mlade književne znance 
proglasi Matoševoima ili čak Matošijašima. Prija¬ 
teljski odnos A. G. Matoša prema nama nije tome 
dao ni najmanjega povoda, niti se A. G. Matoš 
smatrao nekim našim majstorom ili raibijem. Mi 
smo na primjer u drugom broju »Sutle« htjeli ti¬ 
skati lirske radove slovenskoga pjesnika, kojemu 
je pravo ime Anton Debeljak, a koji mi je izvorne 
svoje radove poslao pod pseudonimom: Unilij. To 

su tako bizarne pjesme, kakvih u slovenskoj lirici 
nema, one ne sagibaju koljena ni pred kakvim do 
tada poznatim uzorima. Na moju molbu, pošto dru¬ 
gi broj »Sutle« nije izašao, ma da je već prvi broj 
zaslužio naročitu pažnju i pohvalu A. G. Matoša, 
otiskane su lirske pjesme Antona Debeljaka, na¬ 
mijenjene »Sutli«, u tadanjoj »Hrvatskoj Smotri«, 
koja je prema tome prokrčila put mladomu autoru, 
kasnijemu uredniku »Ljubljanskoga zvona«. 

MATOŠ I SLOVENCI 

»Ne znam, što se vi, Karlek, toliko oduševljavate 
slovenskom poezijom«, kazao mi je jednom zgodom 
A. G. Matoš, upozoravajući me podjedno na srpsku 
knjigu. Pošto mu spomenuh Ivana Cankara, reče, 
da mu je miliji Anton Zupančić, Belokranjac, bliži 
uostalom zbog jezika. 

PLEMENITI CILJEVI 

Smisao svih Matoševih polemika je pobjeda pra¬ 
vih nad lažnim vrijednostima. Njegova hrabrost u 
teškim i nesnosnim prilikama bila je velika i iskre¬ 
na kao plod dobroga unutarnjega počela. Govorio 
nam je: »Budimo vazda na strani slabijega«. Tin 
Ujević i Krešo Kovačić približili] su se A. G. Ma- 
tošu, koji je to honorirao povjerenjem starijega u 
mlađe, osjećajući se i sam mlađim, ali su sebi zbog 
skraćene distance koješta prema njemu dozvolili 
tako, da je Matoš ogorčeno i oštro reagirao, pa su 
se mogli uvjeriti, da nije dobro dražiti plemenitoga 


lava hrvatske knjige, s pandžama, izoštrenima u 
borbi. Vulkanski Polić-Kamov i ponešto egzaltirani 
Ante Hikec, unatoč zadobivenim ogrebotinama, pri¬ 
šli su k A. G. Matošu, i sve je opet bilo dobro, jer 
su naši ljudi kao i naši krajevi jedinstveni i mili u 
suprotnostima i u različnostima. Sve su to manje 
više dobri i daroviti ljudi, a tvrdoglave i pakosne 
iznimke ne priznaju možda ni danas Matoševe do¬ 
bre namjere i njegovu dobru vjeru. 

POBJEDNIČKI HUMOR 

Nastojao sam u »Griču«, nastavku »Sutle«, tako 
reći prodrijeti sa shvaćanjem, da se radovi mladih 
ljudi ne ocjenjuju preoštro, jer im se inače možda 
ubija i volja za rad. Time se nijesam odrekao pra¬ 
vila, da ne treba nikakva kompromisa s literatu¬ 
rom za zabavu manje obrazovanih čitalaca. »Grič« 
je objavljen nekako pred jesen 1915. s programom: 
tradicija Matoševa nacionalizma, no bez napisanog 
programa, dakle kao »Sutla«, te ga dakako ne tre¬ 
ba brkati s istoimenim kasnijim političkim novi¬ 
nama negdje u Beču, gdje li. Nije bilo kompromisa 
kao ni za Matoševa, na žalost, kratkoga života. Jed¬ 
noga dana poveo me je A. G. Matoš u svoj stan u 
Mletačkoj ulici, u kući, čini mi se, barunice Balbi, 
sa starinskim zdencem sred dvorišta. U njegovoj 
sobi bilo je sve natrpano knjigama, ali je on bio 
i bez knjiga živo vrelo stvaranja. Dao mi je papir 
i pero i pozvao me na rešetanje naših ljudi i pri¬ 
lika epigramima i šalama. Sjeo je za isti stol i pi¬ 
sao. Prekinuo sam ga i pokazao mu, što sam spje¬ 
vao. »Trebalo bi da bude malo veselije«, reče i 

nastavi pisati. Tafput nije kao obično pisao s ne¬ 
kim teškim časovitim uzdasima i odahnucem kao iz 
dubina, kao da stavlja u pogon ili zaustavlja loko¬ 
motivu’. Nije mi htio pokazati, kakve je, šale sa¬ 
svim ozbiljno napisao, ali sam znao, da će se na¬ 
šaliti i s autorom romana o tajnama Krvavoga 
mosta, uvaženom gospodjom Z., jer mi je već pu¬ 
tem kroz Dugu ulicu u Gornji grad kazao: »Za¬ 
gorka piše roman tako, da na svakoj trećoj stranici 
nekoga zakolje, i to- se danas čita«. Za nekoliko 
dana izašle su te Matoševe šale u humorističkom 
listu. U njima ima i vapijući stih« 

Zato stani, nemoj više klati, 

Jer ćemo te krvavicom zvati... 

Tako se A. G. Matoš znao dobronamjerno šaliti, 
a autori su ostali, hvala Bogu, živi i zdravi. 

MATOŠ U KRIŽEVCIMA 

Primio sam njegovu drugu kartu. Adresiran je: 
Križevac. Polag je dodao: Europa, s upitnikom. 
Bilo je ljeti 1910. Vilko H., nećak žarkoga hrvat¬ 
skoga rodoljuba Krunoslava Heruca, vratio se po 
drugi put iz Rusije. Pričao je poput Casanove, ži¬ 
vio i mnogo doživljavao. Obožavao je Rusiju. Ma¬ 
toš je volio ljude zanosa i doživljaja, ako i ne bi¬ 
jahu ljudi pera. Zamolio sam ga, da me posjeti u 
rođenome gradu, i eto ti A. G. Matoša. k meni u 
moje stare Križevce. Tada sam stanovao u hotelu 
»Zeleno drvo«, manje zavisan od roditelja. Odga¬ 
jao sam Nikolu B, čiji su roditelji došli iz pre¬ 


krasnoga Lobora. Nikiću B. htjela je biti kumom 
glasovita Lujza Koburška. Njegova majka, ma da 
ga je tragična Lujzai okupala u hladnoj vodi, nije 
pristala, da mu Lujza Koburška bude kumom. Ta¬ 
ko je on kasnije dospio u moje mentorske ruke. 
Cijela se porodica obradovala čuvši, da dolazi Ma¬ 
toš. Srdačno i lijepo smo se zabavili u gradu i 
okolini. Izvezli smo se kočijom na Kalnik. Matoš 
je na pogled Kalnika i staroga grada stao kao 
ukopan i kazao: »Gle, tri, ah, tri kraljevska grada 
na stijeni, jedan nad drugim!« Smjestili smo se na 
tratini pokraj vrela, podno ruševina. Pošto užina- 
smo, otvori Matoš svoju bilježnicu i pročita naj¬ 
ljepši svoj sonet o đurđicama. Zaželio je govoriti 
sa seljacima. Bila je još svježa uspomena na na¬ 
padaj seljaka, potaknutih mjesnim gospodskim 
veličinama, na hrvatske Sokolove, kojom je prili¬ 
kom skoro zaglavio bivši predsjednik bečkoga aka¬ 
demskoga društva »Zvonimir« i križevačkoga pje¬ 
vačkoga društva »Zvono«, dr. Gundrum, hrvatski 
pisac. Matoš je tvrdio, da naša gospoda nemaju na¬ 
čina, kad prilaze seljacima. Pošli smo k seljaku. 
Razgovor je bio srdačan, pun uzajamnoga poštova¬ 
nja i prijateljstva, a Matoš je, odlazeći s nama da¬ 
lje, kazao: »Evo, ovako se govori sa seljakom«! 
Kad smo se uputili natrag u Križevce, dogodila se 
nesreća, i to po Matoševim riječima prava elemen¬ 
tarna nesreća: Matoš je izgubio svoju bilježnicu. 
Osim toga puklo je nešto na kolima, što li, pa smo 
se morali svratiti u klijet križevačkoga građanina 
Jakoba H. Tamo se u društvu nalazila mlada, li¬ 
jepa Maurka, sanjarskih očiju, kao da i po danu 
sanja. Zvala se Vjera. Malo sam je nekom primjed- 

bom podražio, i ona se prijazno nasmiješila. »Kar- 
lek« reče Matoš, »nisam mislio, da se vi znate 
ovako sa ženskim stvorovima«. On je tada već 
nešto čuo o nekoj dami iz K., na Kupi i Korani, iz 
mojih pričanja, koju je samo na osnovi mojih ka¬ 
zivanja nazvao' elitnom damom. U ugodnom dru¬ 
štvu uz čašicu kalničkoga Matoš je nekako zabo¬ 
ravio na elementarnu nesreću. Vratili smo se noću 
u Križevce k »Zelenom drveitu«. Sjećam se s pono¬ 
som i harnošću zajedničkih trenutaka na Kalniku. 
Prošlo je dvadeset godina, a ja sam na spomen 
toga napisao: 

U travi ležim, čini se, da snivam. 

(Kraj zida, gdje smo našli malo hlada) 

O kraljevska teraso Kalnik-grada! 

Otkrivaš prizor neslućen i divan: 

Krajinu čarnu lugova i njiva, 

Nad kojom mir, prekidan kadšto, vlada, 

A svijetlo se sa sjenom igra, sliva, 

Dok ona odmiče, u beskraj pada! 

Tu A. G. Matoš kazao je meni: — 

»Ej, haj, gle tri... grada kraljevska na jednoj 

stijeni!« — 

Tu kamen priča građu neke drame 
U kutu, što je leća panorame, 

Još kuca srce tajanstvene dame!.. . 

ZAUŠNICA 

U hotelu »Zeleno drvo« bilo je živo. Sa svojom 
kapelom svirao je ciganin Tormatoni. U većem 
odjelu dvorane sjedio je Milutin Nehajev s druš¬ 


tvom, u manjem, lako pristupačnom, odjelu sjedili 
smo ja i. A. G. Matoš s malim Nikolom i Vilkom 
H. Matos je sve više uživao u glazbi i sipao priloge 
za glazbu. Ja sam bio oprezan, i kako ovakve vese¬ 
lice mogu iznenada prijeći u gungulu, u gradu, već 
onda pomalo društveno napetom, zamolio sam tiho 
čvrstoga Vilka H., da budno pazi, da nitko i ne 
dotakne A. G. Matoša, makar bi on u veselju prišao 
čijem drugom stolu. Matoš je ustajao i prilazio ne¬ 
kim građanima, koji ga nijesu poznavali. Mladi tr¬ 
govački pomoćnik iz nepoznatoga se uzroka izne¬ 
nada zaletio i htio udariti rukom A. G. Matoša po 
glavi. U tom trenutku Vilko H. odbio je snažnim 
protunapadajem desnice udarac ravno u čeljust 
napadača, koji se na to primirio i, kako me uvje¬ 
ravaju, postao velik poštovalac A. G. Matoša. Tako 
je dakle bio u Križevcima spriječen fizički napa¬ 
daj na A. G. Matoša. 


MEĐU OSTALIM I ARHEOLOG 

Bio je i suviše skroman, baš, jer je bio tako reći 
univerzalan. Jednom smo bili na izletu u Šestina¬ 
ma, Braća Leon i Gustav Matoš tretirala su pred 
nama nekoje nama nepoznate stranice povijesti 
srednjega vijeka. Gustav Matoš, poput kakvoga 
sveučilišnoga profesora, sipao je argumente kao iz 
rukava, čak navodio godine. Imao je Natka Nodila 
u malom prstu. Na povratku u grad nisam se mo¬ 
gao svladati, a da mu kao tadanji redoviti slušač 
povijesti na zagrebačkom sveučilištu ne izrazim 
svoje u divljenje. »A, šta je to! Vi mislite, da ja 
mnogo toga znadem i Bog zna koliko, no sve je to 

. „i-i Tn ie bilo rečeno iz skromnosti. Da 
onTaLumije i u arheologiju i te kako, pokazao 
86 "“Tr ževcima, gdje ga nikad prije toga ruje 

rčssEESSS 

J MaSa“ o iojiU Ko 

»Ovo je najstariji d . . 7 aista najstariji 

iz prijašnjih adovoljstvom A. 

dio crkve, pa je to s J raz2 ledali ostatke 

G. Matošu potvrdio a ^ ^jazg^ecla ^ 

tvrđave. Prolazeći ^J^^ Matoš je kazao: »Tu 

C \ iZa most« S Kađa^rolazS ulicom, zapravo cestom 
je bio most«. Kada prm . teSko da ]e 

nema na prvi pogle m Gun druma znao, da je 

Mi Križ ^“”" bi r“ s ? Guadium je kasmje po 
na tom mjestu bio da pasira njegov 

SpSrSapak »Makedonija Makedoncima., 

ali ga je A. G. Matoš odbio. 

MATOŠ U SV. IVANU ŽABNU 

Kalnik se spušta u k-oku ravnicm kop» P'm 
tješe Glogovnica, krvav, po«* Mekih ^ J 

lovaru, vulgo zvano Bela Raca. Tu smo već na sta¬ 
rom graničarskom terenu, između bujnih šuma 
imovne općine križavačke. S prirodne terase pre¬ 
krasan vidik na Križevce i dalje sve do Kalnika, 
Ivančice i Zagrebačke gore. Stali smo. Matoš je 
izašao iz kočije, razgledao pejsaž, a onda je klek¬ 
nuo i poljubio zemlju govoreći: »Što je Wales, što 
je Provansa prema tebi, divni potkalnički pejsažu!« 
Vratio se zatim u kočiju, sjeo kraj mene, i kad 
smo kretali, okrenuo se je još jedamput prema 
Križevcima govoreći: »Divno, ah kako divno!« Vo¬ 
zili smo se cestom između šuma, a žustri konji do¬ 
vezli su nas brzo u Sv. Ivan Žabno, negdašnje 
boravište nenadmašivoga karikaturiste i odličnoga 
slikara krajobraza, pobratima Branka Petrovića. 
U Sv. Ivanu Žabnu pohodili smo njegova oca sta¬ 
roga uču, a onda smo se uputili u seljačku gostio¬ 
nicu k strini Jani. Tu smo nastavili razgovor ugod¬ 
ni uz čašicu vina sa Crvenkastoga Brda i uz izvr¬ 
stan pileći paprikaš, u društvu prekrasnih plavo¬ 
kosih i kestenjavih graničarskih šnaša. Bilo je go¬ 
vora o križanju rasa i o osobitom prirodno-elegant- 
nom tipu, no kada sam, sjećam se, kasnije jednom 
u Eltvilu na Rajni, na dvoru grofa E., o mojim 
učenicima nešto, slično napomenuo, nađe se gro¬ 
fica E., inače Slavenka, nesporazumom čak uvri¬ 
jeđena zbog slične konstatacije, kakva je pala u 
Sv. Ivanu Zabnu. Tada, za boravka A. G. Matoša, 
nije bilo u Sv. Ivanu Žabnu Ninone sv. Žavera, 
vanređno uspjele mješavine ličko-podravske. Prije 
ponoći stigosmo u Križevce. 

RADITI, SAMO RADITI 

To je bila njegova parola. Dogovorili smo se jed¬ 
nom, da ćemo se naći navečer na okupu u prostori¬ 
jama uredništva starčevićanskih novina, što ih je 
izdavao đr. Mile Starčević sa svojim pristašama. 
Imao sam čitati nešto iz svoga romana »Gordijski 
čvor«. Tek što sam iz rukopisa pročitao nekoliko 
Stranica, došao je A. G. Matoš. On jie neko vrijeme 
slušao, a onda me prekinuo govoreći: »Nije sada 
vrijeme za čitanje pripovijesti. Treba prijeći na 
djela, da izađemo: što skorije s organiziranim ra¬ 
dom i pribiranjem snaga iz tih nesnosnih prilika«. 
Njegov je govor, patriotičan, uman i energičan 
prodrmao sve prisutne. Mi smo se još čvršće zbili 
oko Matoša, a ja sam čak zaboravio, da mi je A. 
G. Matoš jednom zgodom kazao, kako je politika 
inferioran posao. »Raditi, treba mnogo raditi«, go¬ 
vorio je često. S tim riječima, žureći se na. pisanje 
svojih nedostižnih feljtona, treći ili četvrti dan 
ostavio je Križevce i otputovao natrag u Zagreb. 
Svoje dojmove opisao je u feljtonu »Oko Križeva¬ 
ca«. Neka se dakle znade i to, odakle mu se naj¬ 
bliža okolina samoga grada Križevaca prvi put 
najviše svidjela. Bilo je to kod tako zvane Pušće, 
kamo iz gornjega grada vodi klanac, kojim smo 
prolazili. Iz klanca, što ga je opjevao Milan Grlović, 
ne sluti se, što bi moglo biti nad njim gore. Bio 
je potreban mali uspon od nekoliko koračaja str¬ 
mom stranom klanca, na mjestu, gdje nije bilo ži¬ 
vice, jer su je dječaci oglodali sanjkanjem ljeti 
bez saonica. Bio sam tada mršav i vitak, blijed kao 
rimski republikanac. Matoš me je opominjao, neka 


se kanim bohemskih bdijenja, jer ne bih imao ni¬ 
šta od njegova prijateljskoga nekrologa. Uspeo sam 
se prvi, a Matoš kao preko volje za mnom. Stali 
smo na uzvisini, do ruha klanca, nad zavrtnicama, 
livadama, potokom i šumama. Prizor je Matoša 
upravo: zapanjio, te je ushićen ponavljao: »Pariz, 
Pariz, to je okolica Pariza! Kakva je to tamo (po¬ 
dalje lijevo) crkvica? — To je u sunčanom sjaju 
bila crkvica Majke Božje Koruške, s kupolom. 
Tamo više nema visokih, ponosnih jablanova, niti 
šušte listom ni svijaju granom, kako reče pjesnik 
ovih idila, Križevčanin Franjo Marković. 

PROVIDENCIJA 

Radovao se, kad god ga je koji od nas, dobrih 
njegovih znanaca, pohodio. Došao sam jednom k 
njemu rano ujutro ravno s kolodvora. Stanovao je 
tada u kući inženjera F., u Jurjevskoj ulici. »Vi 
hoćete rasti, što li«, kazao mi je i ponudio mi da 
sjednem kraj njega na krevet. Netko je u istoj so¬ 
bi ležao na otomanu pokriven jorganom tako, da 
su se vidjele samo žarke oči i pravilan ženski nosić. 
Dok su se Matoš i neznanka živo smješkali i po¬ 
malo objašnjavali, ja sam se zbunio zamjenjujući 
možda na čas neznanku s poznatim mi profinjenim 
ženskim stvorom, što ga molim za ©proštenje, jer 
sam se smjesta sabrao i doskora razabrao, u čemu 
je šala. »Daj hiti taj jorgan. To ti je Karlek iz Kri¬ 
ževaca«. Neznanka nastavi vragoljastim smiješkom, 
a onda otkrije usta, bradicu i t. d., zbaci sa sebe 
jorgan, a ono se ukaže zagrebačka vila u kostimu 
za Ilicu. Matoš mi šapne: »Providencijalno dola- 

zite. Noćas smo taračili. Nemamo ni za fruštuk«. 
Pošli smo sve troje u kavanu na Grič.- Tako sam 
bio providencijalan, a Matošu zahvalan, što mi je 
dao priliku vidjeti mladu, izvanredno lijepu go¬ 
spođicu iz redova zagrebačke boheme. 

UPOZNAVANJA 

Dolazili su neki, da bi se upoznali s njime. Za¬ 
zirao je od iznenadnih poznanstava, ma da je volio 
društvo, a kao Byron, o kome je napisao najbolji 
prikaz, naročito i samoću. U Narodnoj kavani sje¬ 
dio je redovno sam i čitao francuske novine. Kazao 
mi je u šali, da ga obilaze kao kuriozitet, zbog li¬ 
terarnoga glasa, kao kakvoga medvjeda, pa da je 
već došao na misao, da se znaličnika oslobodi ubi¬ 
ranjem ulaznine. Ne znam pravo zašto, ali je u 
Narodnoj kavani odlučno odbio »elitnu damu«, o 
kojoj sam već nešto natuknuo, a koja je živo že¬ 
ljela upoznati osobno A. G. Matoša. Kad sam, joj 
donio vijest, da je na žalost zauzet čitanjem, bila 
je iznenađena, no prešla je preko toga bez mnogo 
riječi. 

»FULAO SAM« 

Ako je što citirao, bilo je točno. Ipak mu se jed¬ 
nom dogodilo, da je pogrjesno naznačio redni broj 
Beethovenove simfonije. Neki se zlobni kritičar o 
to zakačio. Pohodio sam slučajno A. G. Matoša i 
među ostalim dođosmo u razgovoru i na to zvrn- 
đanje kritikusa. »Fulao sam«, reče Gustav, »i sad 
tolika graja«. 


ZELENI DEMON 

Trebali ste ga vidjeti, kad se naš dragi Gustav 
malo nakitio. Tako smo jednom došli noću u nje¬ 
gov stan, gdje nije našao na stolu dvije svijeće, 
kako je zapovjedio dvorkinji, nego samo jednu. Ne 
znam, zašto taj put nije bilo svjetiljke na stolu. Ma- 
toš se silno razljutio, a kako je prije togai nešto 
malo pio, njegova ljutina dugo se nije mogla sti¬ 
šati. Nikako nisam mogao razumjeti, kako se čo¬ 
vjek može ljutiti zbog takvih trica. »Namislio sam« 
reče, »svršiti feljton, da, sutra može odmah u štam¬ 
pu. Računam, da mi ne će biti dosta svijetla, a to 
se, dakako, te glupave guske ništa ne tiče!« Pola¬ 
gano sam ga umirio, a onda je posve smiren i da¬ 
kako trijezan počeo pisati. Naredne subote izišao 
je sjajni njegov feljton. Jedne večeri sjedili smo uz 
čašu razgovora u nekoj gostionici u Donjem gradu. 
Bilo je oveće društvo. Matoš je govorio, nepresta¬ 
no govorio i dakako trusio čašu za čašom, a ja sam 
ga najzad nezgodno prekinuo. Namrštio se i pro¬ 
mrmljao: »Osel«. Nastavili smo u dobrom raspo¬ 
loženju dalje. Drugi dan sreli smo se ja i A. G. Ma¬ 
toš u Dugoj ulici, on mi veselo pruži ruku i pozove 
me u Gornji grad. Iđasmo razgovarajući u Jurjev- 
sku ulicu, a ja, iznenađen njegovom vedrom pri- 
jaznošću i noseći nešto kao ranicu na srcu, primi¬ 
jetili: »Dakle tako, a što ste mi noćas kazali? — 
»Je, pa kaj sam vam, Karlek, rekel?« upita Matoš 
i nastavi: »Em znate, kak je bilo! « — Je, rekli ste 
mi, da sem osel«. Htio sam znati, što će i kako će 
na to Matoš, a on odgovori lakonički: »No, Karlek, 
pak recite vi meni „osel”«. Ja sam se, dakako, pre- 

domislio. A tješilo me to, što mi je jednom rekao: 
»Glavno je, kaj ja o komu napišem i potpišem.« 

DOSJETLJIVOST 

Bio je brz na odgovoru. Nijemci bi kazali »šlag- 
fertig«. Jednom smo sjedili u »Kolu«, iza obroka 
menze. Naručili smo još nešto, a konobar je držeći 
i Matoša jamačno starim đakom, starom hižom, bio 
nepažljiv. Matoš se namršti i otkreše zabezeknu¬ 
tom konobaru u brk: »Čujete vi, nemojte si utva¬ 
rati, da ste zaista konobar. Ničim toga ne dokazu¬ 
jete. Nijeste li, gospodine, za konobara, prijavite 
se eventualno za bana«. 

DIPLOMA 

Nisam se u životu namjerio na profesora latin¬ 
skoga jezika, koji bi s tolikim razumijevanjem 
znao prevoditi i tumačiti Horaca kao A. G. Ma¬ 
toš, koji nije bio profesor. »Besmrtni latinski 
genij« — govoraše Matoš. Možda je i suvišno isti¬ 
cati, kako je mnogo, silno i često isticao pred na¬ 
ma- francuski -artizam, Pariz i Francusku uopće. 
Barresovo ime ostade nam neizbrisivo u dušama 
kao njegov moćni, spašavajući naglasak. U svome 
stanu pružio mi je francusku smotru u dokaz, kako 
se za života Franje Josipa pisalo u Parizu slobodno 
o njemu, tom »Agamemnonu«, i o njegovu ljubimcu 
Khuenu-Hedervaryju, i kako se te veličine perom 
rušilo. Pisac je bio A. G. M. Na zagovor Kršnja- 
voga Franjo Josip pomilovao je vojnoga bjegunca 


A. G. Matoša. Matoš je i prije toga onako na vlas¬ 
titu pogibao dolazio u Hrvatsku. Tužio nam se 
mnogo godina kasnije, da ga je znanac književnik 
namjeravao strpati onkraj brave. Možda je to bilo 
onda, kad je povodom posvete nove đačke zastave 
u crkvi sv. Katarine kao zvuk od zvona lutao mno¬ 
štvom na trgu, a svoju Olgu kovao u stihove i zvi¬ 
jezde. Došlo je potom vrijeme, te se mogao- nesme¬ 
tano vratiti u Zagreb. Prilike su u Hrvatskoj po¬ 
stajale sve teže, kako je to dobro naslutio u sone¬ 
tu, u kojemu ne samo što slavi svoju zaručnicu, 
nego baš pjeva: »Ko četrdesetosme grozni su nam 
dani. Slobodan je Hrvat sve to teže biti«. Takve 
prilike ogorčavale su nas do dna duše. 

U tim prilikama ni Matoš nije mogao dobiti ni¬ 
kakva stalnoga namještenja, ako ne dobije najprije 

f diplomu. Položivši ispit za učitelja, veselo mi se 
pohvalio 1 dodavši sasvim ozbiljno: »Je, vidite bez 
toga kod nas ne ide. Sad sam odmah porastao u 
očima moga staroga, makar i ne dobio nikakva 
namještenja«. Ban Rauch bijaše nakanio ne baciti 
A. G. M-a kao Oskara Durra u Donji Lapac, već ga 
namjestiti u Zagrebu. Franjo Josip nije jamačno u 
svom životu primio stiliziranu publicističku za¬ 
hvalu od tako darovitoga i besmrtnoga pjesnika, 

I kakva je bila, kako čujem, ona A. G. Matoša, koji 
je i nadalje ostao slobodan i ispravan pisac. Diplo¬ 
ma mu je učiteljska pro-krčila put do neke vrsti 
sigurne egzistencije, u kojoj je on na naročito za¬ 
dovoljstvo i suviše zabrinute rodbine barem mine- 
ralizirao, kako mi je pisao, ako već nije vegetirao. 
Eto, što čini diploma! 

GOETHE NA BATINI 

»Pravo govoreći«, reče mi na šetnji A. G. M., 
»i pjesnici kuju ili klepaju, i ne treba, da si to ne 
priznaju. U životu svagdanjem treba da se oprezno 
svladavamo, jer smo svi mi pjesnici svijeta i svaki 
od nas malo* »vudreni«. Kako bilo da bilo, ma da 
nijedan od nas ovdje nije slavan kao Goethe, ne bi, 
mislim, bio kadar napisati ovake grozomorne sti¬ 
hove, kakve je napisao Goethe: »Armuth ist die 
grosste Plage. Reichtum ist das hdchste Gut«. Po¬ 
mislite, da je to tko od nas napisao, što bi iz njega 
radili«. Nalijepili bi ga, držim, kao A. G. M. što je 
lijepio na svoju pozitivnu batinu književne -če- 
šlj ugare. 

PARIZ ILI ITALIJA 

»Već 8. dan ne mogu iz sobe. Bolujem. Nazeb, a 
od zuba sam otečen kao mlađahni nosorog... 
Kartu Vašu iz Njemačke i pismo iz Češke primih, 
ali se čudim, što ste tako lakonski i sumarni. Ba¬ 
rem Vi imate doživljaja, novih događaja i ljudi za 
pisanje. Kod mene je sve kao i prije, pa zavidim 
svakome, tko’ima sreće izbivati iz te nesretne zem¬ 
lje ... Sabor je baš jučer rastjeran. Mađari spre¬ 
maju u Zagrebu mađ. gimnaziju ... Ja sam se po¬ 
vukao u svoju sobu i slabo dolazim s kime u do¬ 
ticaj. Čitam i pomalo radim, žaleći, što ne mogu u 
Pariz ili Italiju. Vaš Matoš«. 

To mi je pismo pisao de dato Zagreb, 8. XI. .1911. 


ZAGRIŽENI NAPREDNJACI 

Odbijali su od sebe podcjenjujući hrvatske tra¬ 
dicije. Matoš je bio pravaš, pa su o njemu širili 
privatno kojekakve neistine, naročito o razlozima 
njegova odlaska iz Srbije. Govorili smo i o tom, a 
on, indigniran, reče: »Neka oni to iznesu javno, u 
kojem književnom listu ili u novinama, i neka se 
potpišu, pak će onda dobiti od mene zasluženi od¬ 
govor«. Bilo je zaista ružno, što su se u člancima 
ili u napadajima na nj toliko sakrivali. Takvo je 
sakrivanje pogibeljno za same napadače. 

MATOŠ, MORIC BENEDIK I MILAN BETLHEIM 

Za Verlainea kažu, da je od rana jutra pijuckao 
po pariškim krčmama, odjeven kađikad u čisto i 
cijelo radničko odijelo. Matoš je s pohvalom go¬ 
vorio o dobrim, dičnim romanticima i prolazeći u 
Zagrebu sa mnom kroz prenatrpanu usku i viju¬ 
gavu Ilicu povukao m© u dućan debeljiuškastoga i 
nasmijanoga Milana Betlheima, da si kupi baršu¬ 
nasti kaput s »lajbekom«. Da pukneš od smijeha, 
kako su se ta dvojica usred dućana kraj gomile 
odjeće, natezala o bolju robu! Betlheim je po obi¬ 
čaju tražio pro forma sto posto više od prave vri¬ 
jednosti, a Matoš je već držao u šakama najbolji 
komad. Betlheim otrči i pruži mu nekakav drugi 
kaput, jer da je tobože bolji, no Matoš drži junački 
najbolji baršunasti kaput, dok ga Milan Betlheim 
hvata rukom i hoće istrgnuti iz Matoševih šaka. 
Matoš nuđa cijenu i konačno Betlheim popušta 
učtivo, dok Matoš triumfira: »No, ste vidli«, reče 
mi na ulici, »da Židov popušta, kad nema s beda- 

kom posla«. Govorasmo kadikad i o Zidovima, a 
meni nikako da izađe iz glave komična scena kod 
Betlheima. »Neue Freie Presse« nije trpio ni za 
vraga, a sve potajne financijere toga hrvatožder- 
skoga dosadnoga i poslovnoga lista nazivao bi skup¬ 
nim imenom: Moric Benedik. Mišljaše, da je »Die 
Zeirt« bez Moric a Benedika i nešto bolja, pa mi' je 
jednom pisao u Beč, da požurim uvrštenje njegova 
feljtona. Nisam, s tim novinama imao nikakvih 
veza. Nikakva šteta, što feljton nije u tim novina¬ 
ma izašao, jer mi je još živući poznavalac bečkih 
žurnalskih prilika potvrdio, da se Benedik u »Zei- 
tu« nije zvao Moric nego Kobika. 

NAJVEĆE ZLO 

»Najveće zlo na svijetu« — reče A. G. M. — »je 
glupan«. 

POJEDINAC I DRUŠTVO 

Dođosmo tako na stožerno pitanje slažući se od 
prilike u tom, da ponajbolji duhom treba da kor¬ 
milare. U ono vrijeme, pošto je bilo govora o na¬ 
šim socijalistima, reče: »Francuska je u srži nacio¬ 
nalna, i tamo ne uzima nitko socijalizam ozbiljno«. 
— Razgovarajući o socijalizmu uopće, reče: »Ne 
socijalizam, već stvaranje jednakih pogodaba za 
razvoj«. 

ODVRATNOST AZIJATSKOGA SEKSUSA 

I Palestina je u Aziji. S time u svezi reče: »I 
ekscedira se do odvratnosti u seksusu. ..« 


OSJEĆA NEŠTO SLANO 

»U posvemašnjoj blizini Židovke« — reče mi A. 
G. M. — »osjećam nešto, što je teško točno izraziti, 
nešto kao slano«. 

VETERINA 

U Križevcima, u hotelu k »Zelenom đrvetu«, što 
je on povodom nekakvoga banketa preveo na fran¬ 
cuski kao »Bois ver«, izmaknuo se iz društva, te 
ga nađosmo u dvorištu kod konja. Znao sam, da su 
konji bili čili i živahni, pa sam se bojao, da mu 
se što ne dogodi i zamolio ga, da im ne prilazi 
suviše blizu. Matoš pristupi odvažno ponosnom 
hatu, pogladi začuđenu životinju čitavom krivu¬ 
ljom od vrata preko trbuha do koljena stražnje 
noge i reče: »Ovo je pravilan način, da konj ne 
udari«. Ja i mali Nikić Bručić divili smo se da¬ 
kako A. G. Matošu i kao bivšemu konjaniku. 

ATLETA 

Sjedasmo u Zagrebu, pred kavanom na Stross- 
mayerovu šetalištu. »Ovuda je već prošla«, reče 
Matoš, »i najgora, najpodmuklija mađaronska 
hulja. Mađaron me se instinktivno pribojavaše«. 
Znadijaše, da dom pojedinca čuva pas u noći, a 
budan hrvatski književnik straži stražu domovine. 
»Mislite li«, — reče — »da sam uvijek bio ovako 
mršav? Ne, ne. U mladim danima bijah gotovo 
atleta. Mnogo sam prepatio. Činjaše mi potajice 
zlo onaj isti, što ga je javno činio Hrvatskoj«. 

p 

O BOGU 

»O Bogu se ne govori«, reče A. G. Matoš na 
šetnji Ilicom. Ta mi je primjedba ostala živo u 
pameti, i ja se sjetih tih njegovih riječi, kad sam 
iza naslućenoga posljednjega rastanka s A. G. Ma- 
tošem u bolnici milosrdnih sestara pročitao u ne¬ 
kom književnom listu i ove stihove slobodnoga 
vazda pjesnika, A. G. Matoša: 

»Božanstvo Tvoje sve na svijetu može. 
Pogubiti, pa čak i ljubiti. 

Al ja što mogu, Bog tek može htjeti, 

Jer sve da hoće, ne može umrijeti, 

I kao smrtnik sebe ubiti.« 

U pjesmi je govor o Grku Marsiji, pjevaču, 
I naš dragi, dobri Bog, koji ga je tako rano pozvao 
k sebi, potvrdio bi mu, zacijelo, vrsnoću spome¬ 
nutih stihova u antiknoj građi. 

MARKOVIM TRGOM 

Bilo je govora o samoobrani. »Zamislite, da 
netko iznenada iskrsne pred vas i podigne ruku, 
da vas udari po nosu!«, govoraše A. G. M. »Što 
biste učinili?« — upita. »Digao bih ruku na 
obranu« — odgovorih — »i udario bih ga nogom 
ili šakom prije nego on mene«. »A ne biste možda 
filozofirali, bi li ga udarili?« »Držim, da ne bih ni 
trena«. »Vjerujte, ni ja, pa makar se radilo o ne 
znam kakvom gorostasu, nego bih ga udario. In¬ 
stinkt je to, bez potrebe razmišljanja, u čovjeku« 


— završi Matoš. U onim .groznim danima, o čemu 
bismo drugom razgovarali, prolazeći tim historij¬ 
skim trgom, nego o samoobrani?! 

KOD GOSPE ŽAGARICE 

Društvo bohema, stekliša, grabancijaša, pjesnika, 
slikara, glazbenika, književnika, dramskih glu¬ 
maca, akademske mladeži, novinarskih pečalbara. 
Stara je Žagarica dobra, strpljiva, debela gospa, a 
ima, ako se dobro sjećam, i sobu, gdjei se može pre¬ 
noćiti, nedaleko Matejne, kamo smo rjeđe zalazili. 
Redovno se iza večere sastajasmo kod Žagarice, 
udovice hrvatskoga glumca, krčmarice, a ne kod 
Matejne. Znam, da je i Oskar Diirr bio u Mato- 
sevu društvu blag i nasmijan. Bože, što se tu ćere- 
talo! O Byronu, o meni najdražem Puškinu, o 
Stendhalu i Balzacu, o nenadmašenom Victoru Hu- 
gou, o Oskaru Wilđeu, o Turgenjevljevu artizmu i 
glomaznom, rastrganom Dostojevskome, o Vojno- 
viču, koga je Matoš s priznanjem spominjao, o 
Heineu, komu je zamjerao poznati stipendij u kon¬ 
trastu s njemačkom časovitom, domorodnom ži¬ 
com, o Rusima, koji slovo H pišu kao G, na pri¬ 
mjer, reče Matoš, — Gajzler umjesto Hausler, o 
isprsivanju glumačke garde nad autorima, o pole¬ 
mikama s bijelim, jezuitima, o Fijueeku i patru 
Segviću, člankopiscu, i dobričini Mili Starčeviću, 
i tako u beskraj. Nije se pazilo, da li nas tko ne¬ 
zvani sluša ili ne sluša, pa ni onda, kad je bilo 
govora o stražatorima Zagorcima u Zagrebu, u 
bijelim rukavicama. Kad je bio »fajeramt«, Gusti 
je silom htio participirati, naravno u cehu, segnuvši 

mučenicom rukom u džep svoga baršunastoga 
prsluka, no redovno se našao među prisutnima po 
koji sretni benefaktor. Kad smo izlazili, znao bi 
stražator na raskršću propisno salutirati popular¬ 
nom A. G. Matošu, koji bi znao reći: »Evo, i. taj 
me pozna!« Uopće je postao tako poznat u Zagrebu, 
da su se na nj pozivali i drugi društveni stvorovi 
i veseljaci. Kad je Cezar prilazio kipu, što 1 ga je 
po Jelušićevim riječima činila živa živcata feno¬ 
menalna Kleopatra, prozbori kraljica grčkim jezi¬ 
kom i reče: »Tvojim imenom plaše već matere 
svoju djecu«. 

Imenom A. G. Matoša umirivali su muževi, što 
su u njegovo društvo* samo iz razloga dobre ka¬ 
pljice zabasali, dobre svoje ženice u sitne ure. 
Cezar je, tvrdi Jelušić, kao da je bio prisutan, ka¬ 
zao zadivljen Kleopatri: »Nisam, znao, da sam stra¬ 
šilo, da dakle imam još i to zanimanje«. Matoš mi 
se potužio, a čak i revoltirao, što mora u zakazano 
vrijeme, kao, po ženskom hiru, na, sastanak, da 
onda bude pratnja Ilicom, ali je osjećao, da impo¬ 
nira ženama, ma da nije bio ni 1 izdaleka^Adonis, 
jer mi je nastavljajući jamačno* dalje od Zagaiice 
po noćnom Zagrebu, kazao na šetnji Ilicom: »Popu¬ 
larnost pisca čini, da se žene diče njegovim dru¬ 
štvom. Sa mnom se našao* u društvu neki Iks Ipsi¬ 
lon, familijaran čovjek i, dakako, zakasnio kući. 
Priznao mi je sav sretan čak i to, da mu se nikako 
zlo dogodilo* nije, jer'se pozvao na me, da je bio 
sa mnom. Bilo* je dovoljno da kaže: Bio sam s^ A. G. 
Matošem«. — Ne samo Cezar, nego i Matoš ima- 
đaše dakle nepoznato mu do tada zanimanje: Bio 
je pater, upravo patron familias. Koliko znam, 


staroj Žagarici nije naše društvo ni najmanje 
imponiralo. Nijesmo je ni tražili kredita, znajući, 
da joj je geslo: »Danas za novce, sutra na vjeru«.' 

U KAVANI »CROATIA« 

Književna elita u razgovoru. Vamice sa svih 
strana. Zabadali su u Matoša, jer je bio pravaš i 
jer im je superiornošću vidika, upravo vidovitošću, 
smetao. Pucalo, se po Matošu kao u hajci na tigra. 
Odahnuo je u društvu mladih prijatelja. Govorio 
mi je, da je to svejedno, gdje čovjek piše, samo 
ako ono, što piše, vrijedi. Odgovorih stoga u sje¬ 
ćanju na nedavne Matoševe parole u zagrebačkom 
pravaškom dnevniku. Toga dana, netom je moja 
peglarija izašla u spomenutim novinama, prilazeći 
A. G. Matoš našemu stolu u kavani, reče: »Stil je 
u redu, neki ma čak rekoše, da sam to napisao ja, 
Matoš, potpisavši se pseudonimom: „Karlo Haj- 
zler”«. Sjede za* naš stol ne: skidajući »klobuka« i 
stane sipati iskre kao vulkan. Za razliku od boga 
Vulkana, koji je bio šepav, A. G. Matoš bio je će¬ 
lav, u ostalom markantnih crta lica, vanredno inte¬ 
ligentnih očiju, sad vedroga i nasmješljivoga, kadi- 
kad ljubopitnoga, sad opet ozbiljnoga i strogoga, 
čak munjevitoga pogleda. Jednom iskrom rugalice 
šale pogodio je Zofku Kveder, pa nikako da nri- 
bližiš njega i malo ne stratosferskoga njezina 
poštivaoca, nezaboravnoga odličnoga lirika Milana 
Vrbanića, moga znanca' iz Karlovca. Ona mu to nije 
mogla oprostiti, i kad je kasnije neki sabirač Mato- 
ševih radova zarezao Zofku Kveder, ona se i poslije 
Matoševe smrti upravo ženski uzrujavala i pitala 
telefonski, da li sam to ja. Jedva su je umirili. 

LJUBAV PREMA DOMOVINI 

Da li ie u nas itko napisao tako nešto lijepo kao 
što su Matoševe »Kraljevske idile« ili njegov opis 
Lobora? Ja sam prije nekoliko godina vozeći se iz 
Trakošćana preko Vetrenice dao skrenuti u Lob , 
te mi pokazaše opustjeli i djelomično porusem 
dvorac grofova Keglevića u nizmi, kraj potoka^ 
Ne bijaše nikoga, da nam dade spremiti u sitne ure 
čorbu kakvu je naređivala spremati Lujza, po 
pričanju porodice providni,ka Brucica. Dojavise 
ovdTLujSs da se žuri, jer je več čekaju policajci 
Franje Josipa. Nije se ni najmanje zurila, nesretna 
princesa, nego se lijepo polako odjenu a i oso 
janstveno, navlačeći rukavice, silazila lagano 
bama gostoljubivoga dvorca. Nema, za slučaj ar- 
stokratske ukočenosti, tamo negdje u blizini pri 
jazne, sočne, zaista lijepe domaćice žene uprav- 
teljeve koja bi nas pozvala na objed bez usiljenosti 
rSTU. pripravljen njezinim r„- 

kama, kao nekoć u Križevcima. Pusti ft°]e pirejev 
dvori sjetih se Mickiewicza. »Glad je nešto poz 
tZo. - rekao bi A. G. M, a mi tek sada m.eUmo 
na takav objed i na onu čorbu, dok smo sei onda 
“ b mu uspomena«,, na A. G. Ma«a, Neko sam 
malo razočaranje, što li, ipak doživio promatraju« 

taj dvorac i neposrednu najbližu okolinu. Lobor, 
opisan po Matošu, mora da je podalje. Možda je to 
baš onaj ili sličan kraj, kojim smo već prošli spu¬ 
štajući se s, Vetrenice prema Zlataru, koji bi odgo¬ 
varao stiliziranom naturalizmu Matoševih feljton- 
skih pejsaža. Tu smo, na toj točki, pred dvorcem, 
nedaleko dugačkoga bijeloga »cintora«, očito samo 
u okviru Matoševa feljtona, feljtona onih ponaj- 
ljepših zagorskih krajeva. »Zemlja«, govoraše mi 
A. G. M., »je ono, bez čega nema domovine, ono, što 
daje snagu pastirčetu, da bude vojskovođom, kad 
je domovina u pogibli, kad je sve malaksalo, i izgu¬ 
bilo glavu pred osvajačem, da stvara čudesa i da 
pobjeđuje kao Djevica Orleanska, izrasla iz svoga 
kraja. U ostalom«, reče, »vaša se je pjesma „Tugini 
dvori” svidjela mojoj Olgi«. O naš Lobore, nema 
tu više tvoga pjesnika! »Seljaku« — reče pjesnik 
hrvatskoga ladanja, skrušene molbe naših tornjeva 
i vitlanoga, domaćega rublja sušenoga — »valja 
prilaziti sa srcem, gospodo horvatska! Nije dosta 
reći: Em smo Horvati, nego treba imati srca, što 
više srca!« 

Antun Gustav Matoš imao je mnogo srca, 
ukratko: on je bio srce! 

LJUDSKO GRLO 

Pošto se spustismo Dugom ulicom do ugla Ilice, 
razgovarajući o glazbi, reče: »Ljudsko je grlo naj- 
savršeniji, najljepši i najbolji glazbeni instrume- 
nat«. 

»FURTIMAŠI« 

Prolazili smo Kaptolom pokraj tako zvane »Crne 
škole«. — »Ja veoma cijenim«, reče Matoš, osvr¬ 
nuvši se na »Crnu školu«, »dobre naše hrvatske 
župnike i idealne hrvatske kapelane, no sve ćemo 
biti prije nego »furtimaši«-- 

PRIOPĆENJA PRIJE ŠTAMPANJA 

Mislim na razgovore ugodne. Kadikad se dogo¬ 
dilo, da je on živom riječi iskazao nama, svojim 
prijateljima, mnogo toga, što je doskora izašlo u 
obliku feljtona u tisku. Kad sam pročitao njegov 
osvrt na Maeterlincka, opazio sam, da nam je dosta 
toga kazao već u nevezanom razgovoru, na. šetnji 
samoborskim Anin-dolom. 

GDJE GA BOLI 

Znali su ga tako ozlojediti, da je na napadača 
pomišljao sred najživlje vreve u Ilici, jer mi je 
šećući sa mnom kazao: »Nema druge, morao sam 
ga udariti perom, i to baš tamo, gdje ga boli«. 

RUŽE 

Obožavalac ljepote, A. G. M. imao je po vlasti¬ 
tim riječima neku simpatiju iz prvih, mladih dana, 
upravo iz doba prvih pantalona, ali ga je kasnije 
zatravila pojava vanredne ljepotice Zagrepčanke, 
najzad učiteljice u Glazbenom zavodu. Prekinula 
je službu u tom zavodu i udala se. Jednom mi je, 


kad smo govorili o neprežaljenom hrvatskom pje¬ 
sniku, napomenula, da mu se neko vrijeme kao 
djevojka sviđala i da joj je to dao znati poslavši 
joj po svršenom koncertu ruže. Nije ga razumjela, 
a Matoš se naglo povukao. Veoma je cijenio nje¬ 
zina brata, odličnoga slikara. 

HASANAGINICA 

Dan iza predstave, unatoč prijašnjim žučnim iz¬ 
ljevima na Milana Ogrizovića, pristupi k meni u 
Ilici i reče: »Izvrsna stvar ta „Hasanaginica”. Bio 
sam jučer na predstavi, šteta, što to nijeste vidjeli. 
Ali smo mu za to i pljeskali, od srca pljeskali«. 

RUSI 

Sigurno ste već čuli o onoj dogodovštini u Parizu 
u elegantnom restaurantu u noći, kako su Gustlu 
i, ako se ne varam, Jurici Tkalčiću, kad su glasno 
razgovarali, pristupili divovski Rusi, u šubarama 
i od njih doznali, da je jezik, kojim govore, hrvat¬ 
ski. Matoš je o tom kadikad pričao, u veselom sje¬ 
ćanju i s očitim simpatijama za Ruse. »Pitali su«, 
reče, »koliko to stoji, da se smjesta zatvori lokal, 
pak pošto im bude rečeno, da uprava restauranta 
traži za taj slučaj golemi iznos, Golijati ruski izvu- 
košei buđelare i platiše odmah u gotovu. Ženske 
smo vesele goste zadržali, pili s njima šampanjac, 
te su nekoje čak plesale po stolovima, a najzad 
smo si negdje u pokrajnoj sobi okrijepili noge u 
šampanjcu ne zaboravivši ni na konje vani pred 
restaurantom. Tako je to bilo s Rusima ... «. 

ROUVEYEROVO IZDIZANJE 

Sa svojim portretima Matoš baš nije imao sreće. 
Iz Pariza doneseni portret, djelo njegova prijatelja 
Rouveyera, vidio sam u njegovu stanu, te sam kon¬ 
statirao, da se »zajde«. Doduše drastična, ali na 
pravoga, živoga. Matoša onih burnih dana sjeća 
donekle karikatura moga dragoga druga, darovi¬ 
toga Branka Petrovića, koga je Matoš bez sumnje 
volio. Nekakav tako reći momački portret, što sam 
ga upoznao- iz knjige, ne dočarava njegov mar¬ 
kantni lik. Tu skoro pohodi me iznenada moj dragi 
drug i vrlo cijenjeni drug Matošev Lj. V. došavši 
iz Zagreba u Križevce ovih dana, te reče, govo¬ 
reći o Matoševu spomeniku, sarkastično, kako to 
samo on umije: »Ni najmanje mi se ne sviđa nacrt 
toga spomenika. Izgleda kao Khuen-H-edervary«. 
Rouveyer je i pisao o Matošu. Možda griješim, ali 
osjetih, kao da se on, bez razloga, izdiže nad Ma- 
tošem... 

OSJETLJIVOST I PONOS 

A. G. M. bijaše vanređno osjetljiv, ponosan i 
muževan. Trudio se, pomišljajući i na ženidbu, da 
dođe što prije do sigurne egzistencije. U vezi s time 
jednom mi se potužio na svoga »staroga«, uostalom 
penzionera i vrlo poštovanoga građanina zagre¬ 
bačkoga, što zna ispasti nestrpljivošću. U pojedi¬ 
nosti ne ulazim i nemam nakane, jer su to najzad 
obiteljske stvari, vrlo cijenjenoj porodici poznatije 
no meni. Kad smo se vraćali s Mirogoja, s dubokim, 
sve jačim, i tako reći možda i nenadano sve dublje 
prodirućim bolom za A. G. Matošem u duši,, otare 

stari gospodin tešku suzu žalosnicu za sinom i reče 
rascviljenoj gospođi supruzi, osvrnuvši se na mene: 
»Ovoga je volio!« 

PISMO MALO NE KOBNO 

Smrt je mrtva, ne on! 

Ne tugujte! - 

P er cy By s sh e Shell ey, 
u elegiji za Johnom Keatsom. 

»I smrt ću pobijediti kao posljed¬ 
njega tiranina« — 

(Iz Matoš eve lijepe proze). 

Naviru sjećanja, kao da je to danas, kao da je 
živ! Bilo je u Beču, 1909. Situacija napeta do kraj¬ 
nosti. Neka objašnjavanja među đacima poradi 
zidnih karata u »Zvonimiru«. Matoš mi je pisao. 
Uđoh s prijateljem, u gostionicu u Florijanovoj 
ulici, nedaleko univerze, da večeramo. — »Što ima 
novo?« — upita me moj drug. — »Stiglo mi je 
pismo od Matoša«, odgovorih, »čitat ću ti, što piše.« 
— Stekliš se obradova kao domaćoj poslastici. U 
tu sam gostionicu možda prvi put ušao. Držao sam, 
da nitko od gostiju ne će razumjeti hrvatski. Pošto 
večerasmo, izvadih pismo i pročitah drugu na glas. 
U kutu, za svojim stolom, sjedaše mlad čovjek, sna¬ 
žan kao medvjed. I kako to već bivaše u carskom 
Beču, i kako počinje đačka pjesma, pisana na zidu 
nekog podruma: »Juče sjedah za stolom miran ... «, 

I pristupi neznanac iznenada k našemu stolu i rekne: 

»Ja sam Iks Ipsilon, medicinar. Ja vas kontrahi- 

ram.« — »Prihvaćam« — odgovorih. — »Ja sam taj 
i taj, slušač filozofije.« Ustanovilo Se, ma da ne¬ 
poznati gospodin ne bijaše tangiran sadržajem pi¬ 
sma, niti ga je itko namjeravao uvrijediti, ipak 
nešto, što je on kao sin Crnih Brda i k tome crno- 
kos, zlo shvatio, što ga je zapeklo: pismo je sadr¬ 
žavalo Matoševo stanovište prema aktuelnim poli¬ 
tičkim i društvenim nedavnim događajima. Obra¬ 
čunali srno, dakako, bilo kako mu drago, na način 
vitezova, uz nekih dvadesetak prekida, pred mno¬ 
štvom znaličnih studenata, po svim pravilima i 
svim iznimkama ... 

U kritičnim trenucima, pored O. A. Sarajlije, bi¬ 
jaše uza me nezaboravni Muhamed aga B. Pokojni 
vjerni drug M. L., Zagrepčanin, otpratio me pješke 
iz trećeg »Bezirka« u moj stan, pruživši mi putem 
izvrsnu cigaretu... Bio sam umoran od Selmina 
pjevanja u operi »Carmen« one večeri prije toga: 
Smrt, smrt... Sve se još treslo povodom prošlo¬ 
godišnje aneksije... 

Nijesam mogao očekivati, da bi taj đački slučaj 
bio potreban. Ne sjećam se više, što je o tom kazao 
Matoš. Nijesam se mogao nadati, da bi čitanje nje¬ 
gova pisma na glas in eventu moglo biti i kobno. 
Odležah kod kuće desetak dana. Moj me stari drug, 
koga je Matoš veoma cijenio, obasuo simpatijama 
u ogorčenom pismu. Heine je negdje napisao: »In¬ 
diskretan slušalac je kao oštriga, što vreiba na 
morskoga raka.« Držeći, da ne ću preboljeti, jaylja 
mi se posljednja gospodična iz K., moja prijateljica, 
misleći, da će me primiriti samo tuđim stihovima. 
Crnogorci bi kazali ljepše: 

»Ne bijahu rane od umora, 
nego rane od prebola... « 

Ne žalim za takvom prijateljicom. Žalim za tim 
pismom, što mi se negdje zametnulo i za njegovim 
autorom, koga mnogi onda ne razumješe ... 

LAURA LAUREATA 

Zbog bana Raucha emigrirali smo u Beč, Prag, 
Beograd, kud koji. Emigrirala je i ona, meni tad 
još nepoznata. Ja čak nijesam bio ni kasnije u Beču 
siguran, da je to baš ona, njegova Laura... Sku¬ 
pina đaka emigranata iz 1909. godine u bečkom 
atelieru... 

Fotografirali smo se na spomen naše »puntarije« 
zajedno ... Taj snimak je ne pogađa tako dražesnu, 
kakva je onda bila — u naravi. Fotografija nije 
umjetnička, površan rad bez fascinantnoga preliva 
dostojanstva i miline, kojim ju je priroda istak¬ 
nula. Stasa malo ne vilinskoga, magnetske svježine 
lica, mirnoga, pouzdanoga pogleda, prolazila je, a 
da je ne poznavah nego po kolegijalnom viđenju, 
zamišljena i sama hodnikom zagrebačke. Almae 
Matris za odmora, da sad tu sjedne među nas, sa 
šeširom na glavi, pokraj stasitoga, najljepšega stu¬ 
denta. Najzad me Matoš upoznao s njome na Vra- 
zovu šetalištu. Bilo mi je drago, a želio sam im sve 
dobro u duši. Malo smo razgovarali, a respekt me 
ne ostavljaše ni trena. Kad razgovor stane, može 
oko da se zaustavi na sitnici, a čovjek da domala 
zine. Opazih joj na grudima ražin pupoljak, rumen 
i svjež, začudo peteljkom okrenut prema gore, 


te me baš položaj zanio i ja bubnem: »Kao da visi 
iz srca ... « — Matoš me smjesta ispravi, hvala 
mu ii dika: »Kao da cvate iz srca...« Stilista, da 
mu nema para ... 

NIJE TO ONA 

Ovaj bi naslov bio u vezi s pređašnjim, ali smo 
ja-i A. G. Matoš razgovarali sami, i to, držim, znat¬ 
no kasnije, u njegovu stanu. Pjesništvo i istima, to 
je stara tema. Govorili smo o njegovoj pjesmi: 
»Jednoj jedinoji«. Kazao sam mu: »Pa to je ona, 
gospođica Olga!« — »A, nekak! To vi mislite, ali 
nije, nije...« Zaboravih, da je preda mnom 
idealista. 

HRVATSKO SRCE 

Govorio je i pisao perfektno francuski i nje¬ 
mački. Upoređivao je, međutim, koliko se mogu 
sjetiti, i ako se ne varam, Kelte i Slavene. U fran¬ 
cuskom ima riječi, nekud srodnih hrvatskima, više 
no što mislimo: »Paissent« (pasu) kažu Francuzi, a 
Nijemci kažu: »weiden«. »Fraternite« (bratstvo) 
naglašuju jedni, manje drugi, dok smo mi treći 
vazda za ljubav i slogu među svima, za sliku raja 
»pred licem cijelog svijeta«. Pa što onda, ako kome 
od nas, kad repetira francuski, ispadnu umjesto 
proze stihovi, kao slučajno meni, o udesu ženskom: 

Je n’ai ni pere ni mere. 

Je n’ai ni frere ni soeur. 

Mais de tout mon coeur 

Je vous aime, mon cher. 

I tako dalje, teško je mimoići digresiju! Em zato 
ipak ostajemo Horvati! Drugovi su, u kavani, upo¬ 
zorili Matoša, da. sam im pročitao neku svoju pje¬ 
smu, ispjevanu na njemačkom jeziku, i to nekoj 
studentici u bečkoj biblioteci. 

— Da čujem, reče Matoš, čitajte! 

Ja mu opisah zgodu i pročitah: 

Sie sind so schon, 

Ich kann nicht ruhig bleiben. 

Ich gehe in den Wald, ins grune Tal 

Und hoffe schones Frdulein wird mir schreiben: 

»Auch mir ist fad in dies&m Lesesaal. . . « 

I tako dalje. Matoš je slušao do kraja, a onda 
se, unatoč galantnoj šali u posljednjim stihovima 
treće kitice, uozbiljio. Nastojao sam mu razložiti, 
da je to pjesma, namijenjena nekoj kolegici, stu¬ 
dentici, neobično lijepoj, koja nije znala hrvatski, 
no uzalud. Pogledao me strogo i kazao: »Okanite 
se takvih eksperimenata!« — 

»Imate pravo« — rekoh i ostah naravno pri 
tom. Neka me je potom Njemica, u Vražu, bom¬ 
bardirala, čak i epigramima, a ja nju natrag u 
petu, gdje je bila najslabija, ali je to ostalo među 
nama. Nijesam mu o tome; ništa javljao. Nije čudo, 
što mi je onda pisao u Vraž, da sam previše su¬ 
maran . . 





MORNARI, PRVI SVUDA 

Oj divne li Dalmacije!... 

Zna se, da je bilo i udivljenja i shvaćanja, i gle, 
tu su baš mornari, prvi već u akciji! Pisao mi je 
tada mornar sa »Game«, po meni znanac Mato- 
šev: »Volio bih biti ribar na Volgi, nego austrijski 
admiral!« Matoš je i s njime dopisivao. Bilo je 
pred početak balkanskoga rata. Braća se napokon 
složila, pa i na brodu. Među njima je i moj V. H., 
Križevčanin. »Najmilije štivo na brodu« — reče 
mi — »bili su nam Matoševi: ,,Naši ljudi i krajevi”, 
„Vidici i 1 putovi”, „Ogledi”, pa njegovi feljtoni 
u „Novostima”. Štivo hrvatsko, dakle slavensko. 
Elektrizirao nas je, i mi počesmo s propagan¬ 
dom«. 

A tek poslije Kumanova! Matoš je zanosnim ri¬ 
ječima slavio pobjedu kod Kumanova, mi smo ga 
razumjeli i nastavili. U tom je kolu i Jure G., ne¬ 
ćak Eugena Kumičića i najsmjeliji među nama 
Gašpar B., što ga zbog sve intenzivnije propagande 
u cilju oslobođenja strpaše najzad u zatvor. Zauzi¬ 
manjem Hrvata, auditora Baha, biva oslobođen. 
Propaganda se nastavlja i na »Tegetthofu«, što 
plovi u Smirnu. Ali jao! —«. 

Dok su mornari, hrabreni istim duhom, očekivali 
»Novosti« s Matoševim feljtonom, u kojem će po¬ 
zdraviti proljeće 1914., uručiše im »Novosti« u cr¬ 
nom okviru. Duboka žalost među njima na mor¬ 
skom ratnom orijašu. Poslaše smjesta iz Smime 
radiogramom sažalnicu preko Šibenika u Zagreb 
ucviljenoj porodici A. G. Matoša. »Moguće, da ta 
sažalnica« — reče mi bivši mornar — »nije ni uru¬ 


čena .veoma poštovanoj adresi, ali je mi posla- 
smo... « . 

Vjerujem ti — rekoh mu — i zamišljam, da 
biste baš vi, vi mornari, majčini sinovi hrvatski, 
nosili na svojim ramenima lijes s Matoševim zem¬ 
nim ostacima, da vam je to bilo moguće... 

Mornar, kako ga i danas rado zovem, zašutio 
je s pijetetom, a onda samo još reče: »Da«. 


KRATKE PJESME 

»Življenje ne pozna visokih besed« — rekla bi 
Zofka Kveder. Poštovani čitalac neka mi ne za¬ 
mjeri, što te drage uspomene ne dotjerujem, ne 
redam. Slijedim samo savjet savjesti. Teško da će 
biti potrebno, da me moji živući dragi drugovi tu 
i tamo isprave. Ja bih se povukao od parnasijanske 
samozataje, ali to su — moje, uspomene! Nadam 
se, da će gdjekoji od njih najsavjesnije zabilježiti 
svoje. Budimo iskreni, kako je i on bio! On mi je 
na primjer iskreno priznao, da su mu najmilije 
one od mojih pjesama, što su kratke, a držaše, da 
su zato i dobre. Dodirnuvši i oblik soneta, rekoh 
mu, da se čudim, kako mogu neki misliti da ie 
sonet najlakši oblik. ’ - 

»Naprotiv, najteži« — reče sumarno A. G. M. 

- »a ne najlakši!« — Za »Ninon« mi pisaše, da 
je dobar, ali da je zbog rima malo monoton... 
Volio je dakle živahnost u srokovima, kratkoću u 
lirici. Shelley treba u pjesmi o ševi prvu i, držim, 
četvrtu kiticu, da izrazi od prilike istu sliku i do¬ 
jam kao A. G. Matoš već u prvoj: 



- ; - što sa neba 

Sipa svijetlo , zvuk. 

(Shelley) 

Sipa svijetlo, zvuk, to Matoš veli ovako: »Truni 
biser pjesme ... « 

Pa onda: 

U poletu, zrako sjajna, 

Skrlet oblak vedriš, lomiš. 

Kao kakva zvijezda danja 
Neviđena, pjesmom zvoniš. 

(Shelleg) 

Matoš pjevaše o ševi donekle slično, samo kraće: 

Truni biser pjesme prašnim putima. 

Živa zvijezda vedrog neba ševa 

Žito snijeva. Bijel oblak snijeva .. . 

Za pjesnike vrijedi, što i za druge majstore. Da 
baš obojica činjahu isto, ne bi bilo isto. 

Takav se majstor izraza s pravom ponosio baš 
naročito time, što je pjesnik. Jednoć mi je to i 
otvoreno rekao: »Dat ću si na posjetnicu odštam¬ 
pati: Pjesnik.« 

s 

PEČALBA 

Izmijenio je nekoliko riječi s nama u kavani 
»Zagreb« i htjede da ode. — »Kamo se žuritei? Osta¬ 
nite još malo!« — rekoh, a on: »No, znate već, po 
honorar . . . « I doda aludirajući — uz srdačno smje- 
škanje — na »Zvonce s neba«: 

I dobra Fortuna, 

Zove, zove nas! 


KAKO SE KVARE LJUBOVCE 


Motto-, 

Etez vous, cher, content 
Sans or, sans argent? 

Mon amour est tout, 

Que je donne a vous!« 

(Konac moje vježbe: »M’aimez vous« 
ili Chanson nai've.) 

A. G. M. nije trpio, da ga mi mlađi smatramo 
nedovoljno iskusnim. Ja ga i nijesam takvim sma¬ 
trao, no njemu se jednom učini, da sumnjam u 
njegovo iskustvo, te on u našem društvu odreže: 
»Upozoravam vas uostalom, da sam namazan sa 

svima mašćama-« Drugom opet zgodom: »Joj, 

kak ste vi naivni...« Ne dam se. Smatram se 
mlad-m i danas, no tada sam bio neiskusan. Neki 
informator, ljubomoran na zajedničku glavaricu, 
u oči svoje spletke, gunđao mi je, a da nijesam slu¬ 
tio, s kime imam posla, na njemačkom jeziku ma 
da je bio Hrvat: »O du naive Seele, du ...« Pa 
onda »Štimungsmenš. Štimungsmenš ... «. 

Matoš, očito u želji, da mi dade dobar savjet, 
govoraše: »Ljubovci se ne daje novac. Ako joj da¬ 
dete, ubili ste je ... « 

Nijesam ga slušao. Oprostih se sa »šeficom« na¬ 
pustivši mjesto, kako ona. reče »bez potrebe«, po¬ 
što pred tim padaše u sve dublju sentimentalnost, 
pohodih ljubovcu, da joj to javim. Katastrofa. 
Naivan, zaista nijesam znao, da žena u takvim slu¬ 
čajevima ostavlja muškarca prva. Klopiš li je. 

smjesta munjom zaslužene psovke, pruža ruke, da 
te zagrli i bar malo zadrži. Noći bez sna, kavane 
do jutra, depresije. Bog te tada kuša. Možeš da 
prenoćiš u policiji, da te preporuče u tmurni, pa- 
lancegerski špital, i ako tu protestiraš glasno zbog 
nereda, imaš još pravo, u oskudici novca i sana¬ 
torija, okraden po ljubovci, što prima i novce, za¬ 
tražiti ludnicu, kako ono pjevaše Matoš u »Sutli«: 

— jer svijet je ludnica 
I kasarna i buturnica tmurna, 

A zločin čeka crni zvuk nokturna, 

Dok jekne novom ljudstvu sveta budnica. .. 

Kad se vremena naoblače, ostat ćeš sam — re¬ 
koše već stari, što moja naivnost ne shvaćaše. 

— »Vi pravite neke bizarnosti« •— reče mi tada 
A. G. M. u dvorištu kuće u Mletačkoj ulici i doda: 
»Kazala mi je O.«. Na rastanku obeća mi poslati 
neku vrst »revanša« u kavanu. »Mnogo i suviše 
mnogo zločina ostaje nekažnjeno« konstatirao je, 
ako se ne varam, baš u razgovoru. Kad smo post 
tat discrimina rerum, razgovarali opet u njegovu 
novom stanu, na Griču, upravo u Kapucinskoj ulici, 
u negdašnjoj kući grofa Petra Zrinsfcoga, nesretnog 
bana hrvatskoga •—■ komu po smrti skidoše i zlatne 
tapete s kraljevskih stijena čakovečkoga dvora, da 
u banske dvore na Markovu trgu uđe najzad 
komesar Čuvaj — reče mi A. G. Matoš u prvom 
susretu: »Prilike su očajne. Ovo više nije uprava. 
Jedan Čuvaj može da davi toliko. To je već lud¬ 
nica — 


Zašutjeli smo, kao nijemi od bola. Tada izađo- 
smo na zrak, pa Gričem preko »starih stuba« u 
Dugu ulicu, na Jeiačićev trg, u Jurišićevu ulicu. 
Sto je to sve bilo? — upita. 

— Hm, što. Elitna dama, kako ste je nazvali. 
Slao sam joj i novaca... Sad je, hvala Bogu, ko¬ 
nac. Bol je prestala kao čudo. Ispričah mu sumarno 
konac romana, a on, zadovoljan mojom odlukom, 
da se te i takove pikove dame definitivno okanim, 
reče u sasvim umjesnom i iskrenom olakšanju 
moga srca i u sjećanju svoga slučajnoga, nimalo 
bizarnoga, neizvršenog obećanja i nemogućeg »re¬ 
vanša«: »Držao sam, da pravite komedije«. — Da 
bih demantirao »Salamanđera« od Paula Heysea, 
nijesam si više kratio »tisuć zlatnih stvari« i nije* 
sam više kvario Ijubovce. 


SUSRET S PISCEM »KAJKAVSKIH DRAMA« 

■ ^ smo § a tako zvali, veoma ga cijeneći... pro¬ 
fesora hrvatskoga jezika, književnika Vladimira 
Gudela. »Vi ne znate, što imate« — reče profesor 
bečkoga sveučilišta, na licu mjesta, u selu podno 
istočnoga Kalnika, iznenađen analizom zapušte¬ 
noga vrela. Ta izreka, uglavnom, vrijedi za nas 
Hrvate uopće, u svemu. Mi ne znamo, što imamo. 
Ne znamo, da imamo Vladimira Gudela. Sam 0 se 
tako može dogoditi, da u kotaru s osamdeset ti¬ 
suća žitelja, neki »tajnik kotarske organizacije«, 
imućan trgovac, ne će kupiti njegovu »Stogodiš¬ 
njicu hrvatskoga preporoda«, jer bii ga to stajalo 
dvadeset do trideset dinara i jer on »takvih stvari 
ne crta«. 

ŽENE NAPREDNJAČE 



Slobodom k prosvjeti jamačno ne znači, da treba 
da ostanemo analfabeti s abecedarkama pod pazu¬ 
hom. Gudel, otmjen i neobično ponosan, volio je 
đake, ali se: činio nepristupačnim. Prolazi slabiji 
đak Ilicom, a Gudel gleda u okno dućana, da se 
malo našali. I zaista đak pozdravlja, jer vidi ima¬ 
ginarni lik profesora u oknu, kao u ogledalu. U 
Tuškancu me vidje, gdje pratim gospođu, za koju 
se trenutačno zanimao. Sjutradan zastanem u Ilici. 
Gudel na suprotnom asfaltu, u namještenoj strogo¬ 
sti, munjevitoga pogleda'. Pođe prema meni popri¬ 
jeko, da vidi, jesam li kukavica ili sam još uvijek 
onaj puntar đak, a ja ni makac. Prođe dakle mirno 
pored mene, kao da sam se ja prevario u opažanju. 
Ta ja sam ga cijenio i volio, samo nijesam trebao 
pozdravljati njegov nevidljivi lik u ogledalu... I 
danas ga cijenim i volim, pogotovo, jer mi je usput 
zagovorom, pomogao više no što misli. Prođe vri¬ 
jeme, dođe slučaj ili, kako bi Matoš kazao: bog 
bogova. Nađosmo se sva trojica na uglu, nedaleko 
»Uspinjače«. Matoš hoće da me predstavi, ja se 
smijem, a Gudel će Matošu kao ne osvrćući se 
pravo na me i govoreći kao da intači, a nije mu 
očito bilo krivo, što se tako našao u tom društvu 
sa mnom: »Znam ga, znam samo, da je kod mene 
pravio ezversne (izvrsne) zadaće... « I ode, a ja 
s Matošem dalje, da mu pričam, kako smo Gu- 
dela ne samo cijenili, nego baš voljeli, jer smo kao 
đaci znali dobro razlikovati, tko nam je zapravo 
prijatelj, a tko je samo metla u sakrivenoj, na- 
tražnjačkoj ruci. .. Mogu reći, da je Matošu bilo 
drago, što se vidio s Gudelom, i što nas je tako 
reći opet zbližio, jer se srdačno smješkao ... 


Tamo, gdje me je obvezao na diskreciju, ne ula¬ 
zim, ne ću ništa da kažem i amen. O tako zvanim 
naprednjačama onoga vremena znao bi mi reći, 
da su smiješne, jer da mu se čini kao da se hoće 
odreći ženstva. Razumio sam ga stoga, kad mi je 
u rukopisu pokazao svoju pjesmu »Arhiloh«, u 
kojoj stavlja Arhilohu u stih: 

»Previše mi blauštrumf je Atena ... « 

IDEALISTA I ŽENE 

Ne znam, tko bi se usudio ispravljati Matoševe 
stihove, no iza štampanja meni osta u pamćenju, 
jamačno iza pokazanog mi rukopisa, upravo kon¬ 
cepta: 

»Nimfe vole — znate već — kravare« 

Dakle ne »nimfe ljube — znate već — kravare«, 
kako je štampano. 

Pa onda: »A ja nisam tako luda bena«. 

Dakle ne: »Ja pak nisam. . . «, kako je štampano. 

I onda: »Da zbog nimfa odem u svinjare«. 

Ne dakle: »Da zbog vila odem u svinjare«, kako 
je štampano. Da potisne kravare kod nimfa, Arhi¬ 
loh bi morao otići u svinjare, kako bi se domogao 
protekcije, te nije ni njemu ni Matošu od potrebe, 
da tu baš usporedi nimfe s vilama. A zatim: »Svake 
nade u protektorate«, a ne kako je štampano: 
»Svake nade za protektorate«. Tu već svak može 
da vidi, da Matoš ne bi nikad kazao: »Svake nade 
za protektorate«. I konačno: »Kakve čiste muze ii’ 
lijepe boginje«, a ne, kako je štampano: »i lijepe 

boginje«. Mene ništa ne smetaše onaj iT pred 1, jer 
treba samo malo stati. 

Ne će u ostalom biti zgorega, da citiram, kako mi 
ta pjesma zvoni u pamćenju: 

Previše mi blauštrumf je Atena, 

Nimfe vole — znate već — kravare 
A ja nisam tako luda bena, 

Da zbog nimfa odem u svinjare. 

Ispustivši zatim tri stiha: 

I tako mi nesrećniku vesta 

Svake nade u protektorate 

Kakve čiste muze U — lijepe boginje: 

Te se ženske s boljim svijetom mlate, 

Pjesnik za njih samo mlati gloginje. 

U pjesmi pak »Ljubavnik sramežljiv« držim, da 
stoji u konceptu: »Sve ste jednake, ženice«, a ne, 
kako je štampano: »Sve ste slične, ženice«. Kaj bi 
žene bile slične, nego su svakako u nečem jednake, 
mislim si u sebi. U manuskriptu je Matoš pod tim 
naslovom napisao: »Posvećeno Ferdi Ro«. Dva sloga 
iz prezimena ispuštam, jer prvo ne znam, o kakvoj 
se Eloizi radilo, a drugo, jer me Matoš pokazavši 
mi taj svoj rukopis nije tražio diskreciju. 

RAZOČARANJE 

Na tadanje prilike u kazalištu ili, kako sad neki 
ističu, »u teatru«, žalio mi se oštro i odsječeno, kat 
da ga prepušta udesu, no ipak cijeneći prvake stare 

garde, nastojaše i on pomoći, da se: uzdrži i una¬ 
prijedi pomladkom. Pri tom je doživio razorača- 
ranje u poznatom slučaju gospođice Pintar. — 
Držao je, da će položiti zavjet u »hramu umjetno¬ 
sti«, kad tamo, ona ode, da se više ne vrati. »Jeste 
li je vidjeli!« — reče mi. »Ocijenio sam je, kako je 
zaista i zaslužila, a moja joj nehotična reklama 
poslužila, da se brže bolje uda i da — ode«. E, moj 
pjesniče, mislim, si, treba mnogo vode da proteže, 
da se rodi talenat, nekmo li genij, da se rodi- Matoš 
i da se rodi lady Sram, lady Strozzi, lađy Polak... 
(Matoš bi prvakinji, kako negdje čitah, davao na¬ 
slov »lady«). Tada još glumci ne dobivahu državne 
mirovine. Stari bi glumac Brani skapao u Beču, 
kamo se morao povući, da ne bijaše, čini mi se, i 
učiteljem u penziji i da je njegova prelijepa kćerka 
Sabina, umjesto od klavira i Svela, morala živjeti 
od milostinje kazališnoga mirovinskoga fonda . .. 
Pređosmo s negodovanjem na drugu temu, a na¬ 
slov »lady« čeka, da bude podijeljen drugoj po kri¬ 
tičaru, koji će se ikad ili nikad roditi, nikad razo¬ 
čarati. 

GRlC ILI SECESSIO IN MONTEM 

Povukao se. Naveo je razloge u nizu članaka 

t pođ naslovom »Zašto odah«. Ostavio je Franka. Ne 
pitajući, kojoj on stranci pripada, ni kojoj će se 
privoljeti, ma da mi je to spočitavao^ markantni 
i odlučnii Milan Heimerl, pohodih ga, da govorimo 
o svemu, samo ne o tom eksodusu, jer sam znao, 
što on drži do tako zvane politike. Začudih se, kad 
ga nađoh fizički premorenoga, da ne reknem go- 

tovo iscrpljenoga. Ležaše u krevetu kao bolesnik 
iza krize. Govoraše tiše no obično.* »Čaša se: prelila« 
reče -—■ »kako ste već jamačno čitali, prekinuo 
sam. Evo vidite, kako izgledam ... Ne bijaše lako 
kidati, no uvidjeh, da nema druge. Nijesam htio 
više da gutam. .. « Secessio in sacrum montem 
facta. Pjesnik ode u samoću, upravo natrag u svoju 
hrvatsku i čovječansku slobodu. A onda je prišao 
Mili, sinovcu Ante Starčevića, koji ga lijepo primi 
na svoje široke ličke grudi... 

Tamo je već našao Peršića, Peršiića iz Nove Vesi, 
Peršića gromoglasnoga... Da je duže poživio, ne 
bi on dao, da se Peršić najzad okruži i zamrzlim 
figurama gradskih skorojevića i da im dopušta 
udarati s boka po prijateljskim suradnicima i pri- 
došlicama sa slobodnoga Griča ... brda svetoga. 

IMITACIJE 

Koliko put se dogodi i ponajboljem pjesniku, da 
imitira neki uzor ili naprosto prevede, te misliš, 
da je pjesma izvorna. Dugo sam isticao, kako je 
u divot-izdanju Preradovićevih pjesama ponaj- 
ljepša ona pod naslovom: »Stalnost i nepokoj«. 
Jednoga dana, u Lešću, u Virgilovoj idealnoj idili, 
potražih konačno i knjigu, u kupališnoj skromnoj 
knjižnici. Prolistam Heinea i gle: spomenutu pje¬ 
smu ispjevao je Heinrich Heine. Trnski ju je ja¬ 
mačno uvrstio u knjigu Preradovićevih pjesama 
pomutnjom kao izvornu. A. G. M. nije trpio nika¬ 
kvih imitacija. Muklim bi tonom negodovanja osu¬ 
đivao, ako bi ga tko imitirao. Pošto izađe »Sutla«, 
bijaše ushićen i zbog izvornih čistina. Želeći, da 

nađemo izraz bez tuđih dojmova, koje čudo, što 
smo zaboravljali na siimboliste, ma da su neki 
među nama razumijevali francuski, akobašinijesu 
tim jezikom perfektno vladali. Koje čudo, što sam 
možda zaboravio na Matoševu srdačnu priču o 
»simbolistima«, koju nam je, čini mi se, u staroj 
kavani Bauer pripovijedao. Ja bih je reproducirao 
po pripovijedanju prijatelja Lj. V. o tom, kako je 
Matoš sa znancima zafrknuo Herediju u njegovu 
bizarnom stanu u Parizu i kako ih je njegov crnac 
izboksirao na vrata govoreći: »Ajte, ajte, vi sim- 
bolisti« — ali je već i to previše, što o tom iznosim 
samo čuveno, u želji, da čitalac nađe negdje tu 
bez sumnje vrlo zanimljivu zabilježbu našega dra- 
I " goga Ljube. 

’* 

IGRA, SALA, SMIJEH 

I m 9 

Da se njegov komad igra, nisu mu priuštili, a 
trebalo mu je dati prilike, da izađe s igrokazom 
na scenu već onda, kad je počinjao s onim »Malo 
pa ništa«. Prirodan dar za komično i groteskno. 
Gdje bi drugi čovjek prošao bez primjedbe, on se 
zadržao kao pred rijetkim egzemplarom i odmah 
bi prišio adekvatan izraz. Tako smo ga jednom 
spremili u prvi kat pokrajinskoga svratišta. na 
počinak. On se opiraše smijući se, kako si i u 
bespomoćnom gotovo stanju znade pomoći. Okrenuše 
ga glavom dolje kao sv. Petra, a on se pustio kao 
d.a misli u sebi: »Nosite, samo me nosite; imate i 
što!« — Ujutro ustade začudo rano, sretne u hod¬ 
niku sobaricu, a onda grune: u lokal: »Krokodil, 
krokodil, za Boga, imate krokodila u hotelu .. .« 

U prvi čas pomislih, da je možda kakav »artista« 
odsjeo u hotelu i da mu je iz košare utekao kakav 
mladi krokodil. Matoš se smijaše od srca. Nadao 
se sresti Veneru... Sjetih se, da je sirotica bila 
razroka .. Razočaran, predočio nam je zorno svoje 
iznenađjenje... 

RINALDO 

Jelačićev-im trgom, uz ogradu terase pred Na¬ 
rodnom kavanom prolazi neznanac. Vidim ga i ču¬ 
dim se, kako je egzotično odjeven: stupa lagano, 
promatrajući općinstvo na terasi, visok, siguran 
kao grof Monte Christo. Matoš ga opazi, odbaci 
novine i uhvati se za trbuh. »Gledajte ga« — reče 
mi — »Gledajte, tko je to? Rinaldo, Rinalđo, Ri- 
naldo Rinaldini... Otkud on ovamo?!« — I smi¬ 
jaše se, a nastojale da smijeh priguši i da se to ne 
vidi u svečanosti dana. Držah, da se neznanac htio 
baš osobno da istakne i da se na svoju ruku na- 
kinđurio, ali ne... Kako sam kasnije saznao, 
bijaše to izaslanik plemena, Hucul, sa sjekiricom o 
boku, s perjem na klobuku, s lepršavim crvenim 
ovratnikom i nekom vrsti jeleka, dobro došao brat, 
primljen svuda najsimpatičnije. 

Da je Matoš, srdačni smijač, prodro na pozor¬ 
nicu, zaposjednutu na štetu domaćih autora ukusom 
onih, što su tobože neorganizirani i što trzaju ne¬ 
vidljivim žicama, pisali bismo iza Matoševe smrti, 
kako pisahu i tugovahu za Plautom: Pusta stoji 
pozornica, igra, šala, smijeh ... 


54 


GENERAL MATOS 

Bojim se, da će mi to naštampati »General Ma¬ 
te š« i moram odmah da reknem, da se ne radi ni 
o kakvom generalu Matošu, već o bivšem portu¬ 
galskom generalu Matosu. O tom ima raznih vari¬ 
janata Matoševa doživljaja u pariškom hotelu, a 
ja ću samo kratko da spomenem, koliko se sjećam 
iz njegova pričanja: »Trebalo je« — govorio mi je 
A. G. M. — »promijeniti hotel u Parizu. Platih, 
koliko sam slučajno- imao, za dan, dva, te mi dadoše 
sobu. Ostah tako reći bez marijaša očekujući sko¬ 
rašnju pošiljku iz Hrvatske. Kako bijah tmuran, 
prođoše dani, a da nijesam pravo ni razgledao, što 
se sve nalazi u sobi. Vidio sam, da ima neka slika 
na zidu, neki portret s naznakom lica, što ga pri¬ 
kazivaše, no nijesam mario da pročitam, što piše. 
Tada jednoga dana, pred ručak, što se eventualno 
imao sastojati od više kože no slanine, a ne kako 
ovdje kod nas blaguje bohema snatreći o pariškim 
pečenim golubovima, ustadoh, obukoh se i stadoh 
pred sliku. Upiljim pogled u potpis: »General Ma- 
tos«. — Da mi nije u rodu!? — pomislim i odmah 
se pribrah i ne misleći, da bi mi to moglo biti od 
koristi. Kad li uđe sobarica. Ja još uvijek piljim, 
te piljim u sliku. Prođu me žmarci na pomisao, 
da je došla s računom. Osta časak u sobi, kao da 
se zabunila, a onda se s najvećim respektom udalji 
od mene i ode ... 

Pomalo mi stvar postade jasnom. Nijesu se usu¬ 
dili, da me uznemiruju. Mogao sam ostati Bog te 
pitaj kako dugo u hotelu, da sam htio. Držahu, da 
će u najgorem slučaju platiti za me general Matos, 


moj na silu rođak . .. Vidite, to vam je Pariz, to 
vam je učtivost prema strancima u Parizu, vjera 
u njih, dakako u — hotelu.« — 

Inače stranac, upućen samo na hotel, prodire u 
kuću Parižlije teže no deva kroz ušicu biblijske 
igle, koliko sam mogao razabrati iz pričanja. Zvao 
se on Matoš ili Matos, s naglaskom na os. 

Međutim, malo pomalo, Matoš s'e u Parizu tako 
reći udomio, čak i bez portreta generala Matosa. 

U SCHONBRUNNU 

U Schonbrunnu ima park, u parku menažerija. 
U dvoru su i tajna vrata ostraga. Znam po tomu, 
što smo kao đaci čekali uzalud u aleji pred glav¬ 
nim ulazom, da se vrati Pavle (Paulus, Paul) Rauch 
s kočijom, da ga opetovano pozdravimo »šlaprtci- 
ma«, ali je — ženirajući se pred nama đacima više 
no pred schonbrunnskim majmunima — otpirio 
tu kroz stražnja vrata. 

U schonbrunnskom parku nema kao u Katulo- 
voj bašći na poluotoku Sirmiju Prijapova lika. 
Znam, da je Matoš uživao u Katulu. Ja sam opazio 
čitajući Katula, da je bio daleko finiji u izrazu, 
dok je bio na ladanju, bliže seljaku, nego u obra¬ 
čunima s pokvarenjacima velikoga grada, i uvjeren 
sam, da je i pjesma o Prijapu i ona o* bogu bašće, 
u kojoj pjeva pjesnik o žutom maku i kliče odmah 
na početku mladićima, Katulova —• sudeći po> sli¬ 
čnoj poredbi o maku u pjesmi o vjenčanju Manlija 
Torkvata s Vinijom i po kliktanju mladićima od¬ 
mah na početku svatovske pjesme s korovima. 
Tako je i A. G. Matoš u ladanjskim pjesmama bio 


smireniji, a u borbama u gradu nasrtaše poput 
Katula, komu tei dvije pjesme poriču... kao da 
nisu njegove. 

Ipak mu je ostalo vremena, da se smije i da nas 
uz smijeh*sjeća smiješnoga. Tako se baš o Schon- 
brunn veže, jedna njegova anegdota. On je u Beču 
studirao veterinu, davno prije moga boravka u 
tom velegradu. Njega, komu se, kako znamo, smi¬ 
lio orao u kavezu na »Griču«, interesirali su i za¬ 
robljeni schonbrunnski majmuni. »Odem« -— pri¬ 
čaše mi A. G. M. — »jednoga ljetnoga dana u 
Schonbrunn i zaustavim se pred kavezom majmu¬ 
na. Nedaleko mene lijepa dama u pratnji kavalira, 
možda kakvoga vojvode, mlada, privlačiva...« 
Matoš malo- stane u priči, a onda nastavi smijući 
se kao dječaci Prijapu: »Elem, ne posta, čovjek od 
majmuna, no i majmun se zagledao u ljepoticu. 
Matoš ne imađaše pri ruci svoje gospodinske, špa¬ 
njolske trstike, kojom se volio poigravati, da bi 
zaprijetio nepristojnom majmunu ... 

U BUHARI 

Volio je ostati sam, nego da se ženi bez vlastite 
sigurne, primjerene materijalne podloge. Radio je 
i pjevao, pjevao' i radio u sjajnoj izoliranosti svoga 
skromnoga stana u prizemlju, u Demetrovoj ulici 
11, preselivši se onamo iz Jurjevske ulice. Onda 
se još nije pjevalo kao danas javno, bez ženiranja, 
sred toliko domaće bijede i nevolje: Kakav je, ta¬ 
kav je, samo drži ga, uzmi ga, jer je — muškarac, 
upravo mužjak... Kao Victor Hugo što je prije 
Rusa dao najživlji roman bijednika, Matoš je prije 
ma kojega našega najživljega opisa, koji se još če¬ 
ka, dao najživlji feljton kuće, doma, kao izlaza iz 
krajnosti, kao tvrđave slobode, ma da unatoč 
pripravnosti ne mogaše osnovati vlastito domaće 
ognjište, da bi temeljito pustio s vida i negdašnji 
svoj privremeni stan u vojničkoj buhari. — »Jeste 
li kada stanovali u buhari?« — upita me Matoš. 
— »Jesam« — ođgovorih. »U buhari s čuturom, 
križevačkoj«. — 

Čovjek bi mislio, da se ja šalim, ali u Križev¬ 
cima ima zaista u zatvoru čutura od kamena, iz 
koje se ne pije. Demonstrirali smo tražeći, da se 
što prije pokopaju ostatci mađarona. — Što su to 
mađaroni — pitaše me tadanji paša u Križevcima 
praveći se, da ni on ne zna, što su to mađaroni, a 


bijaše mađaronom od početka karijere, onamo od 
Kukuljevića, iz Bjelovara. — To su oni, među koje 
i vi spadate — ođgovorih paši bolje nego kao đak 
na ispitu, kad mi zbog preučenoga odgovora utu- 
riše šilo. Paša me strpao u zatvor. 

— Pa kako ste se osjećali?, — pitaše dalje Matoš. 

— Hvala Bogu, dobro. Bio sam samo jednu noć. 
Znao sam, da 6ei me pustiti. Custodia honesta. 

— A ja sam odmah počeo udarati nogom u 
vrata. 

Strašno je, kad vas liše slobode. Ne sjećam se 
više, što smo nadovezali. Punktum dakle i tebi, 
mala uspomeno! 

PROTEKTORAT ILI O ČOVJEKU S PRSTOM 
VLASTI 

U koga ima smisla za umjetnost, u toga ima 
smisla i za umjetnike. Oni često lutaju kao tu- 
đinci na svome i među svojima, te bi im u pi ak- 
tičnome životu, u interesu naroda, trebalo javne 
zaštite prije no današnjim bankarima. U ono doba 
ne bijaše zaštite banaka i bankara, a umjetnika je 
štitio kao i danas samo prijatelj umjetnosti. Onda 
je to bio Julije Drohobecki, pred kim je Matoš u 
Križevcima skinuo šešir, jureći dalje kočijom, ma 
da ga nije osobno poznavao, čim sam mu kazao, 
da je to Julije Drohobecki, što šeće pred svojom 
biskupskom rezidencijom. Onda je to bio Izidor 
Kršnjavi, koji pomože Matošu, njegovu ljubimcu 
Branku Petroviću i mnogima drugima. Pišući o 
Kršnjavomu, trebalo bi citirati, mutatis mutandis, 
Plutarha. »A ona njegova zaviđena vlast, za koju 


se prije govorilo, da je služništvo monarhiji i sil- 
ništvu, sad se pokazala kao spasonosna tvrđava 
prosvjete, nastave i kulta« ... Tolika je iskrenost 
i silesija zloće bila pokril Hrvatsku. On ju je — 
poput Perikla — slabio i stišavao u svom djelo¬ 
krugu — zauzdavao je tamo nekoga Arimana, ne¬ 
koga grofa Khuena-Hedervaryja iz Heđervara. 
Gradio je hramove, štitio umjetnike od nametnika i 
silnika, od žaba i žabjaka, isposlovao je A. G. 
Matošu slobodu kretanja na rođenoj grudi... Ni¬ 
kakvih drugih protekcija Matoš tražio nije — niti 
je Izo pitao, kojoj stranci pripada umjetnik. Malo 
šetnje Ilicom, si A. G. Matošem, malo ćaskanja o 
svemu i svačemu, bijaše sav uzvrat zaštićenoga 
protektoru. Vidio sam ih samo jednom, gdje šeću 
Ilicom i razgovaraju. Njihovi su se vidici i putevi, 
koliko je inače poznato, u odlučnom trenutku — 
križali. Kršnjavi je vjerovao, da će se austro¬ 
ugarska monarhija pomladiti taktiziranjem, Matoš 
je o njoj imao isto mišljenje kao i Ante Starčević. 
Kršnjavi je običavao govoriti, da prst vlasti vri¬ 
jedi više nego lakat prava, dok je Shakespeare na¬ 
glasio, da prst Božji upravlja svima našim plano¬ 
vima, ma kako ih mi snovali ili, kako ono reče 
rodu ukratko Ante Starčević: Bog i Hrvati! 

ILI — ILI 

— »Samo nikakva polovičnost, nego ili — ili« ■ . ■ 
govoraše mi. »Polutan je ono, što koči svaki na¬ 
predak«. 

Jednoga dana silazili smo Mesničkom ulicom do 
Kačićeva spomenika. Tu će on da uđe u brijačnicu, 


da obriju i njega, koji je toliko njih obrijao perom, 
do potrebe oštrim kao- britva. Htjedoh se oprostiti, 
da se možda već za četvrt sata nađemo kod 
»Bauera« (kasnije kavana »Croatia«), no on me 
zamoli, da ga slijedim u brijačnicu, jer da nije 
potrebno, da se zbog brijanja rastanemo. Učinih mu 
po volji, te obojica uđosmo oficijelno u tako zvanu 
zagrebačku »oficinu«, gdje bivaš pobijeđen i kao 
najbolji govornik i kao najbolji kritikus. Matoš 
sjede na stolac pred ogledalom, a ja se povukoh u 
kut, da pročitam »najnovije vijesti«. Dok sam ja 
čitao, brijač je po Matoševoj glavi izvršivao svoj 
oficij. Odložim novine i zgranem se od čuda: glavu 
mu je pretvorio u mjesečinu. Nije ga šišao, nego 
mu je svu glavu kao jednim potezom kakvoga pa¬ 
tentiranoga stroja obrijao. Čak sam ja protestirao, 
no Matoš se nasmije i reče: 

— »Nego kaj! Ili — ili«. 


IZ STRAHA 

Na krunonoše carske često vrebaše stranac, u ne¬ 
posrednoj blizini, činovničić. Govorili smo o samo- 
đršcu s Neve. On je, kažu, bio mistik, i ja to vje¬ 
rujem. Novopečeni neki naš marksista, u duši ja¬ 
mačno stari nacionalista, prigovaraše mistici uopće, 
pa i mistici neke moje pjesme. 

Matošev je prigovor bio mnogo ozbiljniji. — 
»Car Nikola reče mi — ubija iz straha, a to je 
baš grijeh, njegova maxima culpa ...« 

ARNAUT1 

»Arnauti su najhrabriji narod na svijetu« — 
reče mi A. G. M. 

MATOŠ OPOMINJE BOHEMU 

»Svi smo mi rođeni ne za milijunaše, nego za 
milijardere, ali što ćete?! Poezija je luksus i nema 
apsolutne vrijednosti, dok je komad kruha ima!« 
— govoraše mi Matoš u onoj vili nad »Streljanom«, 
do koje se dolazi lijevim zapadnim puteljkom, što 
se uspinje sjeverno od nje na brijeg, u Tuškancu. 
Tada je već bio teško bolestan inhalirajući nad ne¬ 
kakvim aparatom. Razumio sam, da dobronamjer¬ 
no prekorava bohemu. Doduše, ptica ne misli na 
zrno, kad pjeva, a Krist je kazao: Ne brinite se, 
što ćete jesti... no Matoš je u suštini, u svojoj 
pronicavosti i zabrinutosti sred groznih prilika 
natuknuo hrvatskoj bohemi, da sfu bolja vremena 
iza njegova povratka u domovinu svakako mnogo 
dalje, nego je na povratku slutio... 

»KAJ BUMO Z NJOM?« 

Tamo negdje preko puta »ilirskoga« upravo hr¬ 
vatskoga negdašnjega Nar. Doma, u kojem je živio 
i radio, unatoč mrmorenju Prešerna, naš Stanko 
Vraz kao primjer hrvatske asimilacione snage, ta¬ 
mo negdje preko puta »Hervatsko-slavonsko-dal- 
matinskoga Stola Sedmorice«, visjela je kadikad, 
no znate već -— ona, ili i ona (već ne znam) — 
mađarska zastava, kao memento, kao periodički 


izazov, na zgradi' »zajedničkoga« f uranci jalnoga 
ravnateljstva. Vraćali smo se s prijateljskoga »kar- 
bonarskoga« sastanka u noći. Nije se uzdizala go¬ 
re na krovu, nego baš visjela prema pločniku tako, 
da bi se dala skinuti, kad bi se jedan drugome po¬ 
peo na ramena. Stadosmo. Netko 1 je od nas primi¬ 
jetio: »Kaj burno z njom? Da ju skinemo!?« — »Za 
stražatore tamo za vuglom lako, ne boli nas glava, 
iz »rešta« se ide van, no sjutra će postaviti drugu' 
kaj imaju »peneze« v rukama« — primijeti drugi, 
a Matoš će, ponešto snužden i potom odmah mrk 
i kratak: »Je, kak smo rekli, treba, delati, delati, 
ne mre ju se samo tak otpuhnuti.« — Tada je u 
programu naših realista bila i neka pokazana mi 
točka, po kojoj je »zajednicu« trebalo »učvršćivati«, 
što su oni paradoksalno tumačili, da baš to omo¬ 
gućuje, da je se ruši kao i njihovim sitnim i sića¬ 
nim radom, što ga A. G. M. ne smatraše dovoljnim. 

MALO PO MALO 

Ne poučavati, ne docirati, a ipak osvajati, osva¬ 
jati neprimjetno, puštajući čovjeku slobodne ruke. 
to je A. G. M. umio kao malo tko. Priđosmo mu 
s povjerenjem, ne da mu sve odobravamo, da ga u 
svemu i svuda slijedimo, zadržavajući dakle slo¬ 
bodu vlastitih pogleda i stvaranja. Da bi se naš 
krug proširio i dao svoj srdačni prilog hrvatskoj 
. hjepoj knjizi, morali smo se u raznolikosti nazora 
i temperamenta međusobno 1 snošljivo povezivati 
kriterijem stvaralačke iskrenosti i istinitosti, ne 
da jedan drugoga isključuje od zajedničke surad¬ 
nje samo zato, što ga odmah ne shvaća i što mu se 


suviše ne približuje. U početku je osobito na to 

S p"aio „tat » <*<>. oprezni sta!«.^. duboko 

emotivni Lj. V., lirik i kritik, kakavse-m^lim 
riietko rađa i kakvoga treba tražiti, a da mu ni] 
potrebno ni uputno kaditi niti ^ °n ^ada kom 
kadio. »Nek kaže, ko kaj hoće ali VAamca^. 
lana Vrbanića, moramo predobiti za suradn] 
lovorlše ^ Lj. V. (da samo jedan primjer sporne- 
S a onoga »Grgu«, Polića mlađega komu se 
na primjer ni jedna moja pjesma ni]e sviđala dok 
se je meni sviđala gdjekoja njegova, nastojas. 
Lj. V„ sluteći punim pravom talenat privući^ 
buduću harmoničnu suradnju, od P r _ 
se držale postrance. On je tada, hvala Bogu, samo 
pjevao, da najzad zapjeva doduše »užasno« ali . z v 
i na svoju odličnu, fantastičnu žicu o mrtvome 
Matošu La teških časova u životu naroda, kad 
pogotovo ni pjesnici, ma kako mace povučen^ 

mUS6 i mnogi drugi, S 

apelirao. Upregnuvsi se eventualno i 

potrebnu disciplinu, književnik pomaže, dok može 

r kako i koliko može, podupire zanosno svoga pm- 

olika, dok ga kakvo zavidno !»*«*>» 

™twma ier ultra posse nemo tenetur. Umje 
sto toga što’se Krleža držaše dosljedno postrance, 

»ogafe nam bar u nastavku .Sutle. 

k0 ji pjesnički prilog, jer je nas apel bio upućen 

svima našim talentima. Ta nikada nijesmo pitali, 
kojoj stranci pripada pjesnik! 

Malo po malo bivaše i prijatelj Lj. V. sve jače i 
jače očaravan neodoljivošću Matoševa pera i lično¬ 
sti. Bijaše mi neizmjerno drago, kada sam iza Ma- 
toševe smrti vidio, kako on dalje odlučno nastupa, 
upućen njegovim osnovnim putokazom i kako do¬ 
kumentarno, suptilnim zahvatima i najvećom sim¬ 
patijom bilježi sve ono značajno i zanimljivo, što 
je našao idući potporom grada Zagreba njegovim 
tragom u Parizu. Vrativši se iz Pariza, u interesu 
prikupljanja što podrobnijih podataka, objašnjenja 
i obavijesti, nadmudruje i istoga polaganoga izda¬ 
vača i pohranitelja rukopisa Milana, Milana »Fi- 
juceka«, često tako simpatično spominjanoga brata 
Matoševa, dok nježniji, a pokretljiviji Leon, go¬ 
njen od tadanjega režima, lovi u jednom danu rake 
na račila od Varaždina do Križevaca. 

Prijateljstvo je dragocjeno, pogotovo među slo¬ 
bodnim književnicima. Može 'da bude pomućeno u 
emancipiranju, u traženju najčistije vjernosti. Ma- 
toš je tako počeo da rešeta, čini mi se, u »Savre- 
meniku« i neke od svoje najbliže bohemske okoli¬ 
ne. Sjedah po objavi toga obračuna jednoga ljet¬ 
noga prijepođneva s A. G. Matošem na terasi, upra¬ 
vo verandi Narodne kavane na Jelačićevu trgu. 
Matoš mi objašnjavaše uzroke kidanja nekim nemi¬ 
lim detaljima, kadli istodobno primijetismo, gdje 
uz verandu koraca rado viđeni Lj. V., koji nas 
je, kako smo vidjeli, odmah uočio, Matoš se bojaše, 
da će napadnuti smutiti V-a, pa mi samo još 
reče: »Ni vraga, da V. ne bu došel k nama«. Lj. 
V. je međutim pokročio ravno k našem stolu. 

Trojica - to je već zbor, a zbor je uvijek za življi 
razgovor. Za življi i vedriji • • • 

Tko da nas- liši suđenih, međusobnih vedrina!? 
Tko da smuti pjesnika ljubavi, našega b •’ 
što pjevaše za naših dana, dana zanosa i odusev 
ljenja, i kreševa i izmirenja: 

O gdje ste sunca, gdje ste mora plava, 

1 vrtovi, gdje miriše rezeda? 

Oh, recite mi, gdje to harfe sviraju?. 

da bi mnogo ljubeći i mnogo pateći, sa zano¬ 
som i bez patosa, sa žarkom i silnom, imaginacijom 
začaranoga »kupca čarobnih krijesnica«, zapjevao 
potom u »Griču« o ružama. 

Vaš miris (ko san U’ glazba neponjatan) 

Nosi mi kroz pčela roj, kroz oblak zlatan, 

Nju, za kojom vazda misli moje kruže: 

Kruže misli rajskoj bašči ukraj puta, 

Baš ko oko mene miris njenog skuta, 

Miris njenog bića, miris ruža. O, ruže. 

I i V držeći se i tada novih putova, čak stječući 
nove^ mlade Prelje (jer »a ne.ad«» os.«- 
je) držaše se staroga prijatelja A. G. Matosa. 


STEKLIŠI PRODIRU U »SAVREMEN1K« 

Uvijek je Matoš bio za akciju. Sjetimo se kako 
me je u prostorijama Hrvatske Slobode prekinuo 
u čitanju »Gordijskoga čvora!« Prešli smo u ak- 

čiju. Osnovan je 1 »Stekliš«. Zar je čudo, što sam 
se prvom prilikom sudario s bezuvjetnim miro¬ 
tvorstvom?! Lj. V. je tada prijateljski, stao uza me, 
ali samo diskretno, u pismima! Kojih desetak go¬ 
dina prije toga, jednoga dana,, šetao sam s Mato- 
šem u Ilici, oko podneva. Najednom će on: »Go¬ 
vorio sam, s urednikom »Savremenika«, Branimi¬ 
rom Wiesnerom Livadićem. On je čovjek dobroga 
književnoga ukusa, a kao urednik izdiže se nad 
klike. Moći ćemo. raditi u »Savremeniku«. Dajte, 
pošaljite nešto u »Savremenik« ili dajte meni, pa 
ću ja plasirati. Zašto ne bismo i mi stekliši radili 
u »Savremeniku«? Zašto da tamo dominiraju »na¬ 
prednjaci«, »realiste« ili kako se već zovu. Ja sam 
to s Livadićem već uredio, samo pošaljite, ako što 
imate!« — Tako postadoh suradnikom »Savreme¬ 
nika« sa skromnim nekim prilozima. Dr. Wiesner 
Livadić imađaše dosta borbe sa stanovitim krugom 
zbog A. G. Matoša. Mi smo to znali i cijenili nje¬ 
govu odlučnost. Zaista, nije ni laska ni doskočica, 
ako se nasluti, da ni mnoga stoljeća ne moraju biti 
kadra iznijeti ljude izvrsne, rijetke i na svom 
mjestu! 

AUGUSTIN UJEVIĆ 
Motto: 

U Dori Remebot 
Tin postao je Got, 

Al’ ne moli još: »Gott, o Gott!« 
Za Doru Remebot. 

Posvećujem to našemu staromu puntaru, Augu- 
stinu (Tinu) Ujeviću, Hrvatini iz Dalmacije. 

Augusti« Ujević, odlični hrvatski lirik, čak 
regionalni čakavski, bio je, znači, i ostao ste- 
kliš, grabancijaš, Mlada Hrvatska, u književnom, 
vanstranačkom smislu. Takav se i našao i snašao 
u Matoševu društvu, kao jedan od onih bohema, 
što ih je Matoš od milja zvao svojim »ksindlom«, 
pod kozjim, upravo jarećim nogama. 

Treba li još isticati, da je Tin ostao isti, isti od¬ 
lični lirik hrvatski, neshvaćen u početku, tuđin ne¬ 
ko vrijeme na svome, kao pisac tuđinaca, Cankar 
Ivan, neko vrijeme u Sloveniji!? Nešto je i sam 
skrivio, ruku na srce, i u tom među ostalim, što 
je počeo da pjeva sve nekud sebi lakše i lakše, či¬ 
taocu sve teže i teže, s dosta zavrzljaja, no to još 
nije razlogom, da ne bude shvaćen. I Byron je bio 
jasniji, a Shelley kompliciraniji, no iza Shakespea- 
reovih soneta nema u engleskom pjesništvu možda 
blistavijih, ma da tako reći zamršenijih stihova od 
onih Shelleyevih o vjetru sa zapada, o zefiru, što 
može da se nadme do orkana. Pjesnici, ako se i ra¬ 
ziđu društveno, izmiruju se dobrim, izvornim ra¬ 
dovima, te će ih do potrebe njihov zajednički čita¬ 
lac znati povezati. Tin ima dosta tako reći nejasnih 
stihova, prenatrpanih i posve stranim, indijskim 
specijalitetima, no ostade našim i dovoljno' sabra¬ 
nim u svojoj barci, te ne će tako lako utonuti u 
moru oko našega Biševa, nedaleko Komiže, da ga 
jasniji ppijaiteljskiji Lj. V. iz njega izvuče i da 
mu tijelo spali na obali. Ja mu iza »Leleka« že¬ 
lim i nadalje što više vedrine, stoga mu i posvetih 
gornji »Motto«, da ga prije svega nasmijem. On se 
doduše zove Ujević, no nikad nije ujedao kao 


Krešo Kovačić. Družio se i razdružio s A. G. Ma- 
tcšem. Šteta, što se razidoše, no ne takva, da se 
ne bi dala popraviti. Matoš umrije prerano, ah pre¬ 
rano, ne dočekavši ni zajedničke suradnje »Griča- 
na«, ni Ujevićeva daljnjega razvoja. Mladi ljudi 
griješe, no mladost nije ludost, kako kažu i kako 
se hvale u svojim pismima kevice sa Zrinjevca, 
nego prije svega, naglost. Ujević se snašao u Beo¬ 
gradu. Tamo su ga neko vrijeme slušali, sasvim 
mirno slušali i kako psuje. Nađosmo se kojiput u 
»Moskvi«, pa kod »Tri šešira« ili čak kod »Tri li¬ 
sta duvana« i najzad, s »artisticama.« u »Operi«. 
Staro drugovanje dalo nam poticaja za nove raz¬ 
govore. Sjećam se, da mi je stavljao' neke, pravo 
da kažem, republikanske zamjerke, dok mi je još 
u uhu zujao Radićev »praktični suverenitet«. 
Usput bi Tin znao uz čašicu da fantazira i da pri¬ 
ča nikako vjerojatno, što se na nj-odnosilo, kao da 
je u najmanju ruku kakav arapski princ, za kojim 
se u suviše zaposlenom Beogradu trgaju. Međutim 
sam se u kavani', kad je u dva sata u noći na sav 
glas grdio suviše zaposlene ljude, bez prigovora, 
uvjerio, da je postao i te kako popularan, a u »me¬ 
đunarodnom« varieteu, s »artisticama« kao kod 
kuće. Volio je tu da vidi dvije nordijke, plavokosa 
čeda, u nijansu smaragda i plavetila odjevena, 
s »linijom«, kakva se onda tražila. »Vidjet ćete« 
— reče mi — »da će poslije programa sjesti k 
nama«. 

Ja čekah, da se program svrši, a Tin u viziju. 
Bio je zaista vidovit, znak, da Matoševa »nadobud¬ 
na generacija« nije bila »iz beđakove hiže«. »Novo 
pokoljenje« — pisaše Matoš — »koliko ga znam, 

ne će se dati utuci i premlatiti kao Kovačići i 
Rađmilovići«. — Samo da jedan primjer i to baš 
Tinove vidovitosti navedem. Tada, pred petnaest 
ili šesnaest godina, čulo se nešto malo o Hitleru. 
Izniknuo je iz ledenih dubina rijeke Inna, da se 
domala malo ugrije u toplom, bavarskom Mun.che- 
nu. On se onda jamačno tek pripravljao, da napiše 
svoju »Borbu«. 

Međutim. Tin je već tada zasvjedočio dobar nos. 

Najednom Tin mi kao trgnut iz vizije prozbori: 
»Hitler — to je čovjek njemačke budućnosti, svi će 
Nijemci za njim. .. Vidjet ćete« . . . Tin je gledao 
bistro. On nije postao Got, ma da u pjesmi o Dori 
Remebot pjeva: »Ja postah Got«. On je u razgo- 
voru sa mnom. samo predviđao, a ja sam se u rnottu 
samo našalio, s oproštenjem, jer danas nije vrije¬ 
me za šalu, ma da, na primjer, kod nas Zyr Xapula 
ni danas ne popušta, nego sve u šali »pegla«. I ne¬ 
ka »pegla«, jer »peglarija« nije sama po sebi ni¬ 
koga još vubila«, budući da samo smiješno ubija. 
Matošu, koji bijaše i za suzu i. za smijeh, bilo je 
najteže ostaviti (društveno, formalno) Zyra, kad 
je kidao s Frankom, ili mu se samo činilo, da će 
zbog toga prijeloma doći i do društvenog razlaza 
s pobratimom, pjesnikom i šaljivdžijom Zvonimi¬ 
rom Vukelićem; kad je o tom nešto natuknuo u 
članku »Zašto odoh?« Vidi se iz toga članka, koji 
mi nije pri ruci, jer sve te uspomene pišem bez 
knjiga, da Matoš u duši ne ostavlja prijatelja Zyra, 
što je Zyr, upravo Zvonimir Vukelić, cijenio, i 
- napokon svojim duboko ozbiljnim, krasnim govo¬ 
rom potvrdio nad pjesnikovim grobom. Matoš, 
slobodan pjesnik, društven čovjek i književnik, 

nije imao ambicija, da bude diktator, i ako je koga 

I strjelicom svoga pera nastrijelio, nije nikoga ustri¬ 
jelio, da bi mu dokazao njegovu pogrješku. Tin 
Ujević nije se uostalom, ma da po naravi stari 
puntar primorac kao i Janko Polić Kamov, ni pun¬ 
tao proti Matošu, nego se samo ogriješio o pravilo: 
Est modus in rebus . . . i to ne samo baš on. Matoš 
nije ni njega ni Krešu Kovačića »ustrijelio«, nego 
se samo ogradio, koliko mi je iz razgovora ostalo 
u pameti. Ne iz razgovora s Tinom u Beogradu, 
jer o tom, ni jesam govorio s Tinom, da bih čuo alte- 
ram partem, nego iz razgovora s A. G. M-o,m u Za¬ 
grebu, koji mi slučajno pada na pamet, kad je riječ 
o kidanju, bolnijemu svakako od strančarskoga. 
Krešo bi Kovačić na sve to' prosuo možda pljevu 
poput one »Par nas s Parnasa . .. « 

Tin je nastavio da, radi, da pjeva bez podsmijeha, 
da gradi, da u »osvetljenju s neba«, »šećući« po¬ 
sred domaćih »kestenova«, makar tugovao i žalo- 
vao, osjeti blagošću srca, gdje »bez žalosti, bez tu¬ 
ge: dolazi, dolazi divna zagrebačka, jesen«. 

Dolazi, da donese i ploda, kao i naš Tin, naš 
nemirni, a srcem blagi Jesenjin, što' donosi, i ploda, 
za pogaču pokoljenjima, pa onda lako za pljevu 
veseloga Kreše. Tin, pjesnik naših zajedničkih za- 

1 nosnih proljeća i mladih ljeta, ne samo jeseni, daž- 

da i sunca, pjesnik topline mora i duše, kadre, da 
ublaži čemer naših zima .. .! 

Tin je pjevao, no nije ujedao 1 . Kao ni Matoš, 
koji nikome ne htjede biti učiteljem, pa ni Tinu. 
Tin nije ujedao i zato se nije izjedao. Ni ja ne mi¬ 
slim nikoga, najmanje njega, ujesti, i kad bi me on 


zlo shvatio, morao bih mu tumačiti motto ili ga 
čak skinuti, što ne će biti potrebno. 

Ni epigram, ni istina u brk, ni polemike mato- 
ševske, ni objašnjenja ne bijahu nikakvi ujedi. 

Klin se klinom izbija, a Tin je ostao Tinom, ne 
izgubljenim sinom. 

O HYPERIONU 

Hrizea forminks Apolonos ■—■ zvoni mi u duši, 
zvoni nježna, tugaljiva oda Pindarova, melodija 
sačuvana kroz vjekove, kad pomišljam na našega 
Hvperiona, na Vladimira Vidrića. Kucaj, liro, da¬ 
lje, kucni i ti, mandolino, kako najbolje znaš, dok 
se ne jgvi muzičar, majstor čela, instrumenta, na 
koji sviraše A. G. M., do grča, upravo dok se ne 
javi virtuoz Jure, Jure Tkalčić, njegov drug, da 
uglazbi i koju Vidrićevu, pošto je već uglazbio 
skromni moj »Jutarnji pozdrav«. Mogao bi se pre¬ 
variti, tko bi Matoševo intimno mišljenje izvlačio 
samo iz njegovih nabačenih, dogodičnih privatnih 
pričanja, a da ne bi pazio, što je Matoš o kome 
pisao i potpisao. 

Tako i u slučaju Vladimira Vidrića, nenadmaši¬ 
voga. Vidjeh ga prvi put na Sljemenu, gdje mi ga 
jednoga ranoga jutra pokazaše drugovi gimnazi¬ 
jalci. Živahni poput vrapčića, da ne reknem vra- 
žića ili vragovića, prislonili smo ljestve na gospo¬ 
darsku zgradu nedaleko glavne* planinarske kuće, 
da bismo se popeli na tavan, eventualno na krov. 
Na tavanska vrata iskrsnuše pred našim uplašenim 
očima dvije dame. Dok su se moji drugovi objaš¬ 


njavali s ponešto korpulentnim boginjama, ja sam 
mirno s tratine promatrao taj prizor, prizor za 
šaljive, jamačno već odmorene bogove. Najednom 
se na dosta, velikim tavanskim vratima pojavi 
snažna, markantna figura pjesnikova, ustobočena 
među boginjama. — »Vidrić, Vladimir Vidrić, 
dečki, pazite« — prođe u tili čas šapat veselim 
đačkim jatom. Sve umuknu, a div, što ga nehotice 
izvukosmo na vidjelo, grune u nas sonornim, kao 
promuklim glasom, sa visine, dokučene ljestvama: 
»Zar ćete uznemirivati dame?! Da ste mi se smje¬ 
sta izgubili odavle! Quos ego, ako znate latinski!« 

Već je bio zakoraknuo, da će sići ljestvama, ali 
kad vidje, da jato, tako lako ne uzmiče, popusti i 
on nešto, kao pametniji, iza dužega objašnjavanja, 
te pođe za damama, što se međutim povukoše ... 
Sjećah se te scene svaki put, kadgod bi A. G. M. 
govorio, o njemu, o jednom i jedinom Vladimiru 
Vidriću. Možda je bila među njima neka sitna 
napuklina iz školskih klupa, možda je Vidrić, kao 
podrijetlom napola Slovenac, znao biti prema drugu 
ponešto zatvoren, možda ih je dijelio Vidrićev pra¬ 
ški realizam, zaključujem to, možda i pogrješno, 
po tomu, što sam jednom pred Matošem uznosio 
Vidrića, a Matoš me prekinuo opaskom, da je i 
on znao biti rafiniran. Kad sam kasnije povodom 
Vidrićeve smrti čitao Matoševu »Smrt Hyperiono- 
vu«, u kojoj iznad sunca veliča Vidrića, razumio 
sam, koliko je opreza potrebno, kad se prima Ma- 
toševa nepisana primjedba o pojedincima. Čitajte 
dakle tu Matoševu »Smrt Hyperionovu«, pak ćete 
tamo, naći sve najljepše i najbolje, što se s pravom 
moglo da rekne o Vidriću, kolovođi vila. 

O ENERGIJI 




S pravom, s priznanjem, i s uvjerenjem. Arha, 
arha — da svršim. Pindarovim dragim, smirenim 
tonom, kao da ga osjetih, kao da osjetih neko 
unutarnje zadovoljstvo i smirenje pročitavši po' Vi- 
drićevoj smrti taj Matošev feljton . . . 

TRAŽIM PO ŠEMATIZMU 

Držao je, da austromađarskoj dominaciji ne 
ćemo moći doskočiti nikakvim sitnim radom. To 
je od zgode do zgode naglašavao i time je dolazio 
u opreku s tadanjim realistima. — »Masaryk« — 
govoraše mi A. G. M. — »ne uči uostalom ništa 
novo, ne dokazuje, što na zapadu ne rekoše već 
drugi prije njega. To je u stvari utilitarizam, na¬ 
šem duhu neprijatan. To bi nas vezalo' o nagodbu, 
odvelo u odricanja. Nikome, pa ni Česima za volju, 
ne ćemo da budemo utilitaristi —«. Netko je za 
susjednim stolom ustao na obranu Masaryka. Dr¬ 
žim, da je to bio svirač, Slovak Straka. Zaključu¬ 
jem po> tome, što me je Slovak sjetio na neki davni 
incidens govoreći među ostalim: »Čim je Matoš 
ubacio krilaticu O' klarinetistima, ja sam kao stari 
klarinetista postao znaličan«. 

Znao sam, da imam kod kuće šematizam svih 
čeških i slovačkih muzičara, pak sam čvrsto od¬ 
lučio, da ga potražim i proučim. Nijesam razumio 
šalu na račun klarinetista. Došavši kući prelistao 
sam cijeli šematizam, ali u njemu nijesam našao 
»tatinka«. 


Nađoh u vlastitim bilješkama, da se on nije 
slagao s mišljenjem ekstremnih determinista. Pro¬ 
izlazi to također iz pisma, meni upućenoga, u ko¬ 
jem toliko naglašuje potrebu razvijanja akcije, da 
sam na sav ostali sadržaj pisma zaboravio. Pro- 
metej se ne brine za Zeusa, no Eshil napisavši to, 
govori na ustai Hermesova: »Snađe li vas zlo, ne 
razvikujte, da je Zeus onaj, što vas ne predviđajući 
baci u nevolju«. A. G. M., silan izrazom i nemiran 
poput Eshila, kao kakav koljenović Titana, lomi 
koplje za demokraciju, ali kakvu? Zar za onu, što 
na površinu izbacuje najgore? Podnipošto, nego za 
onu, što je toliko zrela, da zadržavajući nadzor krči 
putove najboljima, za onu u duhu Eshilovu. 

Ne samo što nije kao Horac mrzio profanu svje¬ 
tinu, nego je baš volio priproste ljude, a pišući 
simpatično' o čapkunima, i šaljivdžijama, poziva se 
na simpatije puka. prema, njima. Kroz čemer i pat¬ 
nju, kroz more jada, kroz pravdu-nepravdu na¬ 
vijestio je novome ljudstvu nadom u novo poko¬ 
ljenje svetu budnicu. Nije joj zabilježio datuma 
kao Edgar Allan Poe, koji je »na palubi Nebeske 
ševe« datira i predviđa s 1. IV. 2848., slovima pr¬ 
voga travnja godine dvijetisućeosamstotinačetrde- 
setiosme (začudo baš četrdesetiosme, začudo baš 
osamstočetrdesetiosme, kao da je godini 1848. pri¬ 
brojio naprosto još hiljadu!). Kao pravi i zdravi 
aristokrata, sve bez titula, Matoš nam govori, da 
zadržavajući nadzor putem sabora (na sabor on 
misli i na samrti, kad je i naš hrvatski sabor već 
radio kao da je na samrti...) narod treba da daje 

Upravu onima, što su najbolji, što su aristoi! Kao 
da se poput Poeovog junaka »na palubi Nebeske 
ševe« boji đespotizma gomile. »On ne može da go¬ 
vori ni o čemu negO' o prošlosti. Cio dan bavio se 
time, da me uvjeri, da su se stari Amerikanci (oni 
prije godine 2848., opaska moja) sami upravljali. 
Zar je itko ikada čuo takvu besmislicu? Da su 
živjeli u neke vrsti »Svaki za se-ujedinjenju«, na 
način »prerijskih pasa«, o kojima slušamo' u pri¬ 
čama! On veli, da su polazili od najluđe misli, što 
s'e može zamisliti, naime, da se svi ljudi rađaju 
slobodni i jednaki; — i to unatoč zakonima podjele 
na, stupnjeve, što su ipak tako vidljivo' ubilježeni 
na svima stvarima moralnoga i fizičkoga svemira. 
Svaki je »birao«, kako su oni to zvali, t. j. miješao 
se u javne poslove, dok se konačno nije došlo do 
uviđavnosti, da mnogo kuhara kvari kašu«. Ili 
dalje: »bijaše otkriće, što je iznenadilo’, da je opće 
pravo glasa dalo priliku za veoma prevarne splet¬ 
ke, kojima je kakva mu drago stranka — samo ako 
je’bila dovoljno prosta, da se svojih prevara ne 
stidi, mogla u svako' doba dobiti kakav god mu 
drago broj glasova, a da mjere opreza ili otkriće 
neprava ne bijahu mogući«. To je — piše Edgar 
Allan Poe — dovelo konačno do takvoga despoti- 
zma — »prema kojemu je gospodstvo glasovitih 
Zeroa i Hellofagabalusa (!) bilo snošljivo i radosno«. 

Govoreći o gomili, veli Poe-ov junak: ... »srdita 
kao bik, sa srcem hijene, a mozgom pauna«, — a 
najzad šalje demokraciju »prerijskim psima«, ona¬ 
ko po amerikanski, ekscentrično, kako' je za nj 
kazao A. G. M., jer inače Edgar Allan Poe ne bi 
bio Amerikanac. Sigurno ga danas i Roosevelt u 

borbi s profitlijama, od kojih svaki hoće živjeti 
samo za se, čita s nasladom, a može da pomakne 
godinu 2848. unatrag do naših dana, kada izumje- 
še Zeppeline, što ih je vidoviti Edgar Allan Poe u 
istom dnevniku, na palubi »Nebeske ševe« navijestio 
tek za godinu 2848. s tempom od najmanje sto- 
pedeset milja na sat. (Edgar Allan Poe: »Meli on- 
t a T a u t a«). Da se takva slična nakaza demokra¬ 
cija, upravo najgora despocija, mora obuzdati, pri¬ 
znaju implicite i razne, ma i protuslovne teorije o 
volji naroda, jer se donekle svode i na shemu: 

Jest reprezentacija, ali... 

Jest delegacija naroda, ali... 

Jest imperativni mandat, ali.... 

Jest pravo većine, ali... 

Jest parlamenat, ali... 

Jest ustav, ali... 

Jest prisega, ali ... 

Jesu stranke, ali... 

Jest kolektivno biće, ali... 

Jest pojedinac, ali... 

Da se Poeov a nakaza demokracije ne popne na 
vrat, eventualno baš nama, među ostalima i A. G. 
M. je upozoravao, da svaki pojedinac treba da sve 
sile napregne, da bi se usavršio, a najbolji treba da 
su pročelnici, nipošto da se prepustimo sudbini. 
Ako je Macchiavelli dopuštao, da se sudbini mo¬ 
že prepustiti samo pedeset postotaka, A. G. M. ma 
da Starčevićanac, nije joj davao tako reći ni deset 
postotaka, kad je mlade prijatelje u dragim posla¬ 
nicama savjetovao i sokolio na rad, a kako ga je 
njegovo načelo, protivno svakoj stagnaciji, znalo 
uzbuditi, to ću da zabilježim napose. 

bura za novo društvo 


Poštivao ie dra Milu Starčevića. U znak da ga 
ciieni i da je podoban usaditi u svoju rodoljubnu, 
široku i poštenu hrvatsku dušu njegove stihove 
posvetio mu je baladu »Iseljenik«, u kojoj pj 
na koncu (što moram iznimno citirati). 

No što će meni tuđi krov, 

Sloboda tuđeg kraja? 

Tek kod kuće je blagoslov, 

A svog bez zavičaja 

Je teško živjet, teže još umrijeti: 

Jer svaka ptica k svome jatu let . 

☆ 

Slobode traži samo, gdje 
Ti zbori majke mlijeko! 

Po narodu si svome sve, 

Bez njega — Niko , Neko, 

Pa plačeš ko nad vodom Babilona, 

Na zvuk kad misliš seoskoga zvona. 

Mile bijaše dobar, dobar kao dobar dan, pošten 
do skrajnosti, no jednoga dana, u silnoj u-zruja- 

nosti, u svome stanu, Matoš će meni: »Poštenje, 
da, poštenje, to je mnogo, čast i poštenje poštenju! 
Mile je primjer poštenja, on jie samo poštenje! 

Ali to, na žalost, ne dostaje. Ne dostaje, da se 
naša hrvatska stvar makne s mrtve točke. Ja to 
glasno govorim, ja ću to 'i njemu kazati, ja sam 
već sve spremio za buru i to ne za buru u čaši 
vode.« Slušao sam te' Matoševe riječi s nekom 
strepnjom, dok je on amo tamo hodao relativno 
mirno po’ sobi, no tako uzrujan, te sam mislio, 
da će ubrzati korak i izaći napolje kao razjarena 
pantera, da na očigled Mile Starčevića proždre 
nekoliko njegovih najbližih »milinovaca«, možda 
baš prvoga Peršića, za kojim bismo onda sva tro¬ 
jica plakali... 

Završio bih, s nešto promjene, s citatom iz go¬ 
vora Iva Vojnovića nad grobom Ljerke Sram: 
Sada vidiš, Peršiću, da je mnogo teže živjeti i 
politizirati, nego umrijeti!- 

SVE JE KOD KUĆE 

Sjedasmo kod: »Lovačkoga roga«. Uz čašicu 
može da, iskrsne misao, no da je zaokružiš treba 
da je čašica podalje, kako ono u bitnosti reče 
E. A. T. Hoffmann. »Nezgodan je taj trojni savez« 
— reče A. G. M. — Tada mi je govorio o Keltima 
i Slavenima, da bi ih nekako historijski doveo u 
vezu. U nekom njegovu feljtonu ima neki monolog 
junaka, što govori: »Ja sam Atena, Rim, Pariz — «. 
Na drugom mjestu, među pjesmama, ima divnih 
čeznuća za životnim veseljem Grka: 

Sultan stada, kralj doline, bik, 

Ostavivši Savu kao riječni bog, 

Traži, borbe željan div, takmaca svog, 

Pruživši do šume gordog grla krik. 

Jak ko zemlja, plodnog polja Hk, 

Zabija o tle, pun ognja krvavog, 

Maljem šije sve do tvrdog čela rog. 

Pustivši do sunca gromkih grudi nk. 

Poseidonov sine, gdje je vrijeme to, 

Ajantovog bijesa kad si gledo zlo, 

S vijencem bijelih ruku oko rogova. 

Sad je drugi glumac Europvn tat, 

Tek mesari cijene tvoj galantni vrat, 

S kojim se maskira Dzeus, bog bogova. 

Gdie ie on vidio taj relijef? Zacijelo na mnogim 
m °sK a bez žurnije i u naiem Eks-le-Benu, u 
našim »Varaždinskim Toplicama«. 

Sjetih se njegovih prenesenih slutnja, kad sam 
u tom kupalištu promatrao taj relijef, jedan o 
onih oko bunara. Nekoć je tamo bila Konstant¬ 
no v a kolonada. Prodaše v jeko vi pustosi Surnpo 
je prekrio, sakrio sve, ama baš sve, pa i kolonad , 
hramove sagrađene na tlu keltskih Jaza, prekrio 
je cijelo naselje. Sjetih se dakle »Pravde« i napi¬ 
sah: 

U žutom sjaju tonu Aqua e Jasae, 

Da Goti, Obri, Huni ih ne zgaze, 

Da Hrvat uđe blag u »Gvarasten«, 

A pjesnik »Pravde« tu u Eks-le-Ben. 

Jest, u Gvarasten, u keltski Gvarasten (od kelt¬ 
skoga Gvarda), u današnji Varaždin, što ga u ma¬ 
gli odaje svijetla pruga, Drave, gledana s onoga 
uznositoga vidikovca Tonimira. Preko, grčkoga 
mita izbočena u kamenu, što nam tu osta od 
Rimljana, preko: Konstantnovih spomenika, upra¬ 
vo tapkajući vremenski ispod njih u historijske 
davnine i dubine, nailazimo na Kelte, na Jaze, što 
ih tu upokoriše Rimljani, a da im vruću krvcu 
jamačno ne proliše svu okolnim poljima i gajevima. 

— Pa to je Eks, Eks-le-Ben, — ! mora da je ne- 
gdje ovdje kliknuo Matoš, kako nekako kliknu u 
feljtonu, koji mi nije pri ruci, i mora da je na 
bunaru popio prvu čašu one vruće, pitke i Pitiji 
pogodne vode eks. 

Kaj nam pak moreju?! Imamo svega doma! 
Imamo i uspomena na Kelte, jer eno Rimljani re¬ 
koše točno- »Aquae Jasae«, čitaj Jaze, a ne Jaše, 
kako htjedoše neki. Ne ću tek da budem ja što 
kriv, ako, mi je onaj Varaždinac u lokalnom listu 
kao i drugim gostima nehotice podvalio ustvrdivši 
sasvim ozbiljno, da je naš najstariji grad samo 
prekrštani keltski »Gvarasten«. 

Možda ima, s, obzirom na neku još hipotetičku 
praslavensku bazu, s kojom se pri dolasku milom 
ili silom snađoše Hrvati, pravo Mirko Hikec, Za¬ 
gorac, dični senator Varaždina, brat pokojnoga 
Ante, pričajući svuda: »Mi da smo se doselili? Je, 
nekak! Oni su se doselili u Češku, Lešku, Mešku, 
i to iz Krapine!« 


§ 

BEZ NAMETLJIVOSTI 


»Sutla« je bila neki predznak »Griča«, neki 
simbol, što se prije pojavio. U njoj je surađivao 
i Anton Novačen, prije suradnik đačkoga ilegal¬ 
noga zagrebačkoga lista, Slovenac. Došao je bio u 
Zagreb pješke nuz Savinju i Savu, iz celjs e a- 
dobrove, kao siromašno đače, rusticanus, pjevajući 
sam samcat i bolan u velikom gradu: 


Vržen v morje sem življenja, 
Proč od brega jasnih dnij, 

V morje Ijutega trpljenja 

V morje žalosti, skrbij. 


V kalnem morju truden plavam 
In na tihem se solzirh, 

Ali kaj je v morju solza, 

Kaj v življenju, če ih tim?! 


»Što je to u životu, ako jecam«, to bi od prilike 
značio taj »ihtim«. On je znatno kasnije, iza po¬ 
roda »Sutle«, prišao A. G. Matošu, a najzad se 
ponovno deklarirao Matošijašem. Nenametljivi, re¬ 
gionalizam, naglašavan po Matošu, djelovao je i 
nakon povratka na nj toliko, da je jednoga dana 
pozvao mene na politički sastanak seljaka iz celjske 
okolice, koji se u mojoj prisutnosti, na moje naj¬ 
veće iznenađenje, u Celju, pretvorio u književnu 
i gramatikalnu sjednicu. Nakon pozdrava kojim 
me je pozdravio kao brata Hrvata i bivšega ured¬ 
nika »Sutle« i nakon moga otpozdrava bratu S 
vencu, slovenskim seljacima i Slove*^ 
Novačan, da iza jezgrovitoga književnoga razla 


ganja u najčistijoj slove,nštini stavi slijedeći prije¬ 
dlog na glasanje: Sastanak celjskih seljaka, u pri¬ 
sutnosti brata Hrvata, donosi jednoglasno rezolu¬ 
ciju, da se u cilju pojačanoga vezivanja književnoga 
govora slovenskoga i hrvatskoga ukidaju glagolski 
dočetci u trećem licu singulara perfekta u sloven¬ 
skom: eu, kao na primj,er u videu, au — i tako 
dalje i tako dalje. 

Prijedlog je jednoglasno primljen upravo per 
acclamationem! 

Sjećajući se toga sastanka, a idući tradicijama 
Sutle i Griča, nastojeći shvatiti i sve više cijeniti 
dragovoljnu žrtvu Slovenaca, savjetovao sam mu 
kasnije, kad sam se s njime sastao u Zagrebu, da 
bi u Sloveniji zadržali prvu i odsudnu riječ Slo¬ 
venci, čak i oni, koji ne žele biti kao on vođama, 
nego samo nekim podvođama. On je međutim 
zaboravio, na bratski savjet i prilično je dodijao ti 
Zagrebu, kako sam se iz Basaričekovih riječi uvje¬ 
rio kasnije u Celju, kad mi je Basariček, trgnut 
iz prvoga sna i pozvan na razgovor po Novačanu, 
neobično uzbuđen i ljutit, saopćio iste noći, da je 
to bio Anton Novačan, što ga je zvao i da je po 
srijedi drastično izražena, a nepotrebna nametlji- 
vost. Novačan je unatoč svome prijedlogu ostao 
slovenski regionalista, no regionalisti ' Stjepanu 
Radiću odricao je isprva svaku mogućnost uspjeha 
govoreći, da će mu pokret svršiti u pijesku, a onda 
je presaldumio rušeći tako reći sve celjske mostove 
za sobom, te se u Zagrebu bojao, da me prenagli 
rađićevci ne vide s njime, kad sam se ja kao do¬ 
sljedni i svestrani regionalista u praksi »spuntao«. 
Novačan je u modernoj slovenskoj lirici i nove- 

listići jedan od najizvornijih i najvecma istaknutih 
pjesnika i novelista, a ja sam koji put na + njegovu 
darovitost upozorio Matoša. Međutim Matosev po¬ 
gled bijaše toliko uprt u naše hrvatske ljude, kra¬ 
jeve i prilike, da me, ne uzimajući upozorenje do 
očitoga ugodnoga znanja, nije i^redo rnkakvom 
naročitom i zapamćenom primjedbom. Anton No 
vačan nazivaše me u Sloveniji, na zajedničkim 
šetnjama oko Zadobrove, doduše >>pijanim orloims 
čak me htjede onako po štajerski »klofutati«, jer 
sam lijeno ležao nauznak i promatrao zvijezde, dok 
je on kraj mene na polju spremao frugalnu ve¬ 
čeru da me najzad u svome usponu u nedokučive 
pjesničke i diplomatske visine izrično i omalovazi, 
no ipak će, nadam se, dozvoliti, da ga se u tim 
uspomenama rado i neminovno, sjetim, kao- negda¬ 
šnjega hrabroga puntara na djelu, grabancijasa 
Matošijaša, koji još i danas stvara. 

PRIČA S LEMANA 

»Ljubav je jača od smrti« — konstatira Oskar 
Wilde. O tom sam. se osobno uvjerio, u Zenevi, na 
lemansfcom jezeru, tamo, gdje je Lucchem umorio 
turpijom ono priviđenje boginje, nesretnu, suptil¬ 
nu, 1 ^ divnu Jelisavu, prijateljicu Grka, L l ud fvta 
Drugoga bavarskoga, kojoj Mađari uđoše pod kozu 
kao buntovnici. Ondje, odakle je Jean Ja ^ ues 
Rousseau pošao bio u Francusku, da presadi biljku 
građanske slobode, jednakosti i bratstva i nađe 
povratak prirodi, ondje smo se našli nemirnjaci, 
bundžije i đaci sa svih strana, uzdanice naroda 
i _ ljubavnici. U nekoj potkrovnici ležaše bole 

sna ona, inkarnirana Ljubav, neka ruska studen¬ 
tica, što. inače u Rusiji, u kostimu Evinu, nošena 
iza kupanja stepskim hatom, prelazi Dnjestar, Don. 
Bila je blijeda kao smrt, kao ta Vaša toliko spo¬ 
minjana, ni po meni ni po Vama nikada viđena, 
osim na fotografiji, Nina Kipiani, prijateljica ba¬ 
runa M., brata careva gardiste časnika, nesuđe¬ 
noga mecene »Sutle«. 

Ležaše na krevetu, u sušici, a ipak u očitoj nadi, 
i ne misleći na skorašnju smrt, a, do nje đak, revo¬ 
lucionarne, moj znanac, u očaju Poeovih posljed¬ 
njih nada kraj bolesne, priljepčilvo bolesne, lju¬ 
bljene žene. Ona se pomakne, udahne nešto zraka, 
što je prostrujio čist i zdrav sa Lemana, a onda, 
željna ploda s drveta, dohvati nemoćnicom rukom 
jabuku i zagrize. I držeći, da će ugoditi njemu, 
svome Romeu, pojede samo polovicu. Drugu, vje¬ 
rojatno kobnu polovicu, pruži nesretnome Rusu. 
Njegov pogled, pun pažnje i samilosti, odavaše, 
da mu je ljubav preča i jača od smrti. .. Tada đak, 
naučan vjerojatno gledati smrti u oči, ili ako joj 
dotle ne gledaše, kadar zagledati sada, bez krzma¬ 
nja, uze pruženu polu jabuke, vjerojatno otrovanu 
bacilima, i proguta je 1 pred mojim zapanjenim 
očima, prije nego sam dospio, da kao prijateljski 
gost interveniram. 

To vam je dakle ljubav, ljubav velika i silna, 
kojoj bijah živim, rijetkim svjedokom u ovom ni¬ 
kad nezaboravljenom času i slučaju . .. « — pričaše 
mi A. G. M., pjesnik ljubavi i hrabrosti. Ja tu 
priču, kako najbolje znam i pamtim, predajem 
hrabro dalje, sve i bez doživljaja s nesuđenom i 
nevidljivom Ninom, Ninom Kipiani, ruskom revo- 

lucionarkom, i bez predanog joj barunovj u 

kojem je stajalo, da sam »nepopravljivi entuzijast, 

T L oduševljen sad duboko razočaran« i da 

ZitlvZv nebL bS nikakva kapriba. U onim da; 

bo“ nepSupS 
CaSi.l.ot’Sno, o»o 

mandat. To je već druga priča, priča o pjesnicima, 

što postaju političarima. iv _ mana 

Prestajem, jer mi je milija pnca s Lemana. 

NAŠ BRANKO PETROVIĆ 
Da zbilja i on je u Ženevi, na Lemanu, dragi 

At* kLikaturistai 

ljubimac Matošev. On je s najvećom ljubavi^ 

kirao A G Matoša. Tu nedavno, pred sam Uskrs 

godine tisućdevetstotridesetiosme, doslije opasne z 

g “ i,„„ kiša i gripe, zamoliše me prijatelji no- 
karikaturu A. G. Matosa, sto ;' : '- J' jS " ® 3 

orrii n US; A. G. n Ma«: uZi ,i 'toge 
satire - objelodanjenu po »Humonfftickoj knjiz^ 
nici« Pretražio sam sve pretince i nikak 1 
nađem Umjesto karikature našao sam izvornu fo- 
tograTiju Mary Vetee. OSajan napiSam p^ao 

Branku Petroviću, pošaljem express, na sreću, ne 
znajući adrese. Naslovih: Branko Petrović, peintre, 
Geneve, Suisse, i pismo ga našlo. Na Veliku Sri¬ 
jedu, u šezdesetiprvi čas, kako mi rekoše, stiže re¬ 
dakciji »7 dana« Brankova- pošiljka iz Ženeve, s. pi¬ 
smom, u kojem se poziva na moje pismo. Nije po¬ 
slao onu karikaturu s batinom u ruci, nego tako 
reći vjernu skicu Matoševa lika iz onih godina 
drugovanja, kojom ga izvrsno, upravo majstorski 
pogađa i dočarava živoga. Kad je uskrsni broj »7 
dana« izašao s tom slikom u srcu mojih štampanih 
»Uspomena«, bijaše to, kako mi rekoše, dirljiva 
senzacija za Zagreb, što poznavaše Matoša onih go¬ 
dina. Hvala Ti, dragi moj Branko, hvala Ti ovim 
putem, dok Te ne nađe moje neizrecivo zahvalno 
pismo. I Ti si bio onaj, koji si ga cijenio i volio, 
stoga si ga i mogao nacrtati, vaj, što rekoh nacrtati, 
ne, ne, nego upravo oživjeti i to onim likom, kojim, 
nevidljivo neznancima, živi u našim srcima! 

Ljubav čuda stvara. Sjećaš li se priče Tvoje prve 
ljubavi, koju si mi ovdje u Križevcima pričao, 
nježan i blago rezigniran, kad si mi križevački 
obični djelatnik pretvorio u blagdan?! Sjećaš li se 
i one lijepe gospođe, što je gostoljubivo bila pođvo- 
rila Matoša u Križevcima i gledala Te kao željva 
jaje, jer je kraj Tebe osjetila, da ima i na zemlji 
nekih viših bića. Sjećaš li se, kako je Tebi, esteti, 
najprije pogled zapeo o onu dugačku i široku mo¬ 
dru vrpcu, o onu njezinu amajliju, koja je udatu 
ženu čuvala od nehotice hipnotičkoga Tvoga po¬ 
gleda?! Od pogleda, u kojem se možda već tada 
zrcalio dijelak Lemana! Ej, što su ti Tvoji švicarski 
poštari kulturni i civilizirani! Reci im, da i njima 

evo zahvaljujem, što Te tako brzo nađcje. Svico 
divna Švico, što Te gledaju kao čudo, i gledaš 
čuda svakojaka, i Ti Lemane, cisti i zdravi, hvala 
Vama, što je moje pismo našlo jos živoga, mil g 
moga druga, Branka Petrovića! Jer on je ovdje i u 
križevačkoj okolici, inače zdravoj, pobolijevao, te¬ 
ško pobolijevao. , 

On je izvrstan slikar, sve bez mature, kao Kerd c, 
Meštrović, što su kipari, sve bez mature. 

Branko mi je kazivao, da je već nakon treće go¬ 
dine istupio iz gimnazije. Kao i ^nas, , , ■ 

onda naučavanje matematike metodama sto ih j 
već Goethe proglasio prenatrpammai 
matematike, bilo pretežak teret za đake. Umjesto 
izvijanja zaključaka iz najjednostavnijih 
Kikom kao u algebri Eulerovoj, koja se lako čita 
kao roman, pretvorena je matematika na užas ve- 
čtoe đaka u rješavanje tako zvanih praktičnih pn- 
Sera upravo rebusa s pomoću trikova i gotovih 
formula kao kad dokoni popovi krste jarme.^Bez 
mature su i Matoš i Lj. V., a Novacana sam ja 
nekako prignao. Bez mature ne može se danas m 
na slikarsku ni glazbenu akademiju 

Nema druge, nego da Mestrovic ode u Ameriku, 
u Ameriku bez mature, pa da iz tamošnjih rezer 

vacija dovede nekoliko preostahh In dl janaca !koj 

će -u oduženju za divan spomenik u Chicag , 
oobiiu ovdje sve naše »akademike«. Dotle da si mi 
zdravo, ali i nadalje, Branko, Matoševa simpatijo. 


ODMORI 

Uhvativši nešto vremena, što mu preosta u gole¬ 
mom i neprestanom radu, odilazio bi, redovno ljeti, 
na odmor izvan Zagreba, u Samobor, u okolicu 
Jastrebarskoga, na domak Plješivici, pa na more. 
Najednom se tako stvori u Sarajevu, među prija¬ 
teljima, dakako podalje od žučnoga Muzavata. O 
Sarajevo vezahu ga najdraže, mladenačke uspo¬ 
mene književnika, suradnika »Nade«. Odatle ja¬ 
mačno i poznanstvo s gospođom Elom Kranjčević. 
Sreli smo je jednom u Zagrebu, kod uspinjače, kad 
je polazila u Gornji grad. O Nado, o Elo Kranj- 
čevićeva, nasmješljiva u tom trenutku, mala, ljupka 
Elo! Onaj drugi, što Vas je s A. G. M-om pozdravio, 
bijaše pisac ovih uspomena, nikad odviše veseo, 
i ne tako žalostan zbog ludih, karnevalskih balova, 
kao Vaš Silvije, Silvije Strahimir, najplemenitiji, 
prvi urednički Mentor A. G. M-a. Ta baš A. G. M. 
me upozorio, da je život tragikomedija. O Silvije, 
refleksivni, pesimistički Silvije, o Beharu, koji sj 
mi donio moga Raisulija, o Šeher-Sarajevo 

.... kupo meda, goro od šećera, 

Gdje se vile u šerbet kupaju! 

Povrativši se iz Sarajeva reče mi A. G. M.: »Pri- 
miše me najljubaznije i počastiše. Visoki, lijepi, 
plavokosi muškarci oko mene. I da je samo to, nego 
na odlasku, kao da želi ispuniti neku prazninu 
moga putničkoga džepa, utisnu mi stari, dobroćudni 
aga, odličnik, poputbinu, u ostalom dobro došlu, 
govoreći: »To ti je nešto malo, da imaš pri ruci, 
dok ti na kaplju znoja ne kapne od onih tamo 
novina u Zagrebu!« --- 

Djelo je dobro, ako je namjera, kao u tom slu¬ 
čaju, dobra, a dobro djelo, vedro čelo. Neizrecivi, 
mekani ton zahvalnosti, kao da se vinuo iz muko¬ 
trpnoga srca, nije dao MatoSu da odmah nastavi. 
Jedva sam ga primijetio u prirođenom reskom, 
vanjskom obliku • • • 

KARLOVAČKI KAMPANILE 

Ovo nije studija, to su doživljaji, parabole, uspo¬ 
mene. Dozvolite mi stoga, gospođe i gospodo, čita¬ 
telji, da se sjetim jednoga iz onoga kruga, koji se 
oko njegova središta vrzao doduše za života Ma o- 
ševa kao promatrač, ali pozoran na me i na Ljubu 
Wiesnera, svoje školske drugove karlovačke, u 
višim razredima, krzmao upravo kao mačak oko 
prevruće kaše. Bio je to Krešo Bemć, muzičar, 
kasniji suradnik »Griča«. Dozvolite mi, da ga se 
nepristrano sjetim iz onih dragih vremena, kad mu 
još nije palo na um, da me »digne« na mjenicu. On 
je kao karlovački regionalista bio izazivač pri- 
došlica u školi. Karlovački kampanile proburazili 
smo, kao refugium peccatorum, izbjeglice sa sviju 
strana. Bili smo pod oštrom paskom katehete, 
isusovca u načelu, podnošljivom zbog ra ™ atel J a 
u praksi, književnika Rudolfa Strohala. Jednoga 
dana izbečio je na me svoje izazivačke poglede 
Krešo Benić kao diabolus rotae. Zaletio sam se 
prema njemu iz posljednje klupe, da ga nalemam, 
kad li udje u razred profesor psiholog Crncic. To 
ga je spasilo. Na čudo čitavoga razreda proglasi 
Crnčić, videći mene u naletu, Krešu Berača, rivim, 
bez ikakvog poprednjega ispitivanja, održavši po 

tom sjajno predavanje iz psihologije, s tim našim 
primjerom akcije i reakcije ad oculos. Da je Crnčić 
dodao tome koji stih Shakespeareov, Krešo Kova- 
čić bi iz svoje klupe ismijao i Shakespearea. Meni 
ne bijaše do smijeha kao ni onda, kad sam morao 
povodom Benićeva kapelnikovanja u Koprivnici 
platiti u njegovoj opojnoj drogi rođenu mjenicu 
iskalivši svoj jad na leđima naleđnika umjesto na 
Beniću prihvatniku, koji je također neko vrijeme 
studirao u Zagrebu pravo kao i ja. 

Iza toga posvetio se sasvim muzici, komponirao 
i dirigirao. I o:n je kročioi putovima, što ih je utirao 
A. G. Matoš. V. ga je onda konačno privukao sa¬ 
svim »Griču«. Dao mu je glavnu riječ, da tu za¬ 
stupa muziku. U muzičkim Etudama povukao se 
Benić odmah liniju između suvremene nacionali¬ 
stičke opere i operne prošlosti. Hoffmann je tvrdio, 
da je u muzici zapravo irelevantno, o kakvom se 
događaju radi. Benić opaža kod Wagnera, da nikad 
nijeste sigurni, o čemu se zapravo i o kakvom se 
događaju radi, dok kod Bizeta nalazi melodiju 
adekvatnosti, u izrazu opere, koji odgovara doga¬ 
đaju. Benić se odbija od cilja muzičke starine, što 
je značio uvijek nešto internacionalno, on je za 
suvremeno nacionalističko djelo, za rasno osjećanje 
i gledanje u djelu, doduše bez tendencije, no sa 
spontanim nacionalističkim ogledom u njemu. Čuvši 
»Porina« sjetih se s ponosom gričkoga suradnika 
Krešimira Benića! Koga od poštovanih ne dospije 
privući bliže Matoš, toga je s »Gričem« privukao 
Lj. V. Na kampanile smo kao suvišan i proburažen 
zaboravili. 


NOLI TURBARE 


O SELMI LAGERLOF 


Rekoše nam nedavno, da smo hrvatskim regiona- 
listiokim književnim pokretom u »Griču« među 
ostalima izvan njega postavili nužno selo i seljaka 
u središte svoga interesa. Stoga je — čini se — 
bilo potrebno, da netko to plati glavom, barem na 
papiru, iz bogzna kakvih dodvornih razloga. Pri¬ 
znaje se »Sutli«, da je tražila neki punctum^mem, 
da sam pomagao u crtanju stanovitih književnih 
krugova. Nijesam doduše Arhimed, no godine 
tisućudevetstotridesetšeste poslaše mi neki fantom 
Vandala s mačem u ruci, koji pokazujući na crtane 
krugove reče: Sve je to lijepo i dobro, no punctum 
je nešto suviše moćno i kobno i baš zato, sto je 
moje oko zapelo o te zaista nacrtane krugove, 
moram baš Vama odrubiti glavu. 

— Oprostite, rekoh još pravodobno, pem je jače 


od mača! 

I dogodilo se čudo. Htjedoh mu citirati Decha- 
nela, Matoša, Stjepana Radića, koji mi je na sa¬ 
stanku u Koprivnici kazao: »Ded, Hausler, ti si 
književnik, prozbori nešto o sjajnom savezu pera 
i pluga!« — Međutim nahrupiše odasvud dusi, a 
jedan upita: »Tko je taj fantom?« — Fantom se 
pretvori u knjižicu, manje više zanimljivu, koju ne 
dopuštam mrljati, inače ne bih znao, da sam se 
svojim »Pjesmama«, iz onih mladih dana »kompro¬ 
mitirao«. Nastojat ću, da svršim s uspomenama, 
no ne iz straha pred fantomima. 






Prekinuo me u mome ushitu. »Ona ima« — reče — 
»tamo na Sjeveru više vremena i više prilike da 
fantazira, nego mi ovdje. Eto, to vam je, a kao 
ženi godi joj, naravno, roman ...« 

BEZ SALAMUNOVA SJAJA 

Pogledajte ljiljane u polju! — reče Isus Krist, 
Božji sin, Spasitelj. Matošev Đurđic, što ga je na 
ledini kraj Kalnik-građa recitirao iz svoje biljež¬ 
nice meni i đaku giminazijalčetu Nikiću Bručiću, 
koji je trebao da bude zmaj Svetoivanzelinski, tako 
je lijep, a tako na oko jednostavan, kao pravi đur¬ 
đic u naravi, kao jedna jedina zaokružena misao, 
ne manje lijepa od one misli, utjelovljene u daliji, 
u prirodnom, božanskom ordenu sunca, što izlazi i 
što grije njega, komu je zima, i zato ću baš tu 
Matoševu čuvenu pjesmu pod prvotnim naslovom 
»Đurđic«, zadržanim po autoru tako reći na samrti, 
citirati: 


Đurđic, sitan cvjetić, skroman, tih i fin, 
Dršće, strepi i zebe kao da je zima. 

Zvoni bijele psalme snježnim zvončićima 
Potajno kraj vrbe, gdje je stari mlin. 

Pramaljeća blagog ovaj rosni sin 
Najdraži je nama među cvjetovima. 

Boju i svježi miris snijega i mlijeka ima, 
Nevin, bijel i čist ko čedo, suza i krin. 

Višega života otkud slutnja ta, 

Sto je kao glazba budi miris cvij ■ 

Gdje j« taji duše, keju d»rd.c 

IZ đurđica diše naša ti .ha sreća; 

Miris tvoga bića, moja ljubavi. 

Slavi drob ni đurđic, cvjetic ubav . 

I neprežalj^un^« : nefdje 

da mu je Mg= 

deklamira, kad se vec ’ nave0 go dinu tisuć- 
Pavić je očitom P om ^ ] mrti Matoševe. Matoš 
devetstotrinaestu kao godinu smrti 

je umro 1914. 

SLIKARI 

,-x -U reče — »prolaze bolje od nas li- 
»Vidite ih« — y ece V sam s iikar. To, 

rika. Unovčuju slike. Razumio sam 

da je on slikar, kazao ]e taUjanss . 
ga s pomoću latinskoga. 

kritika 

- Motto: . 

jer oni, što Svog srca kucaj 

tek osluškuju. Ti prognani su 
I za njih nema milosti. 

Ali nn Poe: »Al Aaraaj«) 

(E dg ar Allan ^ . 

• i *4-iVo iirupresionistiSka, 

Njegova je kritika bi kao umjetm- 

Ijiva kao istiniti unu J kritiziranoga djela, 
čki odjek, ogled ili oasjev 

Netko je kazao: »Velike misli dolaze od srca«. Ne¬ 
mam vremena da potražim egzotično i dugačko 
točno prezime autora. Kažu, da je Janko Veseli- 
nović organizirao proti Matošu bojkot, jer mu je 
svojom kritikom spočitnuo slabe strane neke pri¬ 
povijesti. Lako je na čovjeka baciti anatemu, no 
prije ili kasnije izlazi djelo na vidjelo. Doživio je 
osvadu, no to mu nije ubilo vjeru u ideal. Doživio 
je medjutim i to, da mu je gđjekoji ocijenjeni 
pisac zamjerio oštrinu, no onu dobru namjeru, 
kojom mu je Antun Gustav Matoš stavio pred oči 
ogledalo, nije mu poricao, kamoli da bi došao na 
pomisao, da ga društveno bojkotira. 

Pjesnik i kritik niti je tražio u koga milosti niti 
je dijelio milostinje. Jednoga dana šećući s A. G. 
Matošem u Ilici, doživio sam primjer društvenosti: 
Profesor hrvatske književnosti, čije je djelo Matoš 
onih dana mjestimice nepovoljno ocijenio, da je 
odjeknulo književnim Zagrebom, koliko sam mo¬ 
gao iz Matoševih riječi razabrati, došao nam je slu¬ 
čajno u susret i već iz primjerene diskretne di¬ 
stance pozdravio prvi A. G. Matoša. Nije to tako 
važno, ali je Matošu bilo drago, a i meni, pogo¬ 
tovo, jer se dogodilo u Zagrebu, u ona dobra stara 
vremena, kad nikomu nije moglo pasti na um, da 
se čovjeka bojkotira s razloga, što ne će da bude 
mutavac. 

LATINSKO PRAVILO 

»Mađari«, rekoh, »uče površno latinski«. »Istina 
je«, doda Matoš, »oni ne razumiju ni ono najjedno¬ 
stavnije pravilo: Do ut des, dajem da daš«. 

OCI I DJECA 


Nešto sam stariji, an ^ »Hrvatskoj Moder- 
skoj Mladoj' Lirici« P 1887 . Toliko su na 

noj Lirici«, u P rav0 ® se dmoj godini života sa¬ 
me pazili, da sam tek majka umrla jos 

svim slučajno ». “ a .®J 0 potom Hrvaticom 
godine 1888. Moj se otac : oze Franjo 

Križevčankom, koioi F od svo j ih naj- 

Markovič posvetio zauzdaj a predan u 

ljepših soneta, ,'P 1S “ vlas t 0 ručnim potpisom 

štampanom P rim -> m enuo u svom feljtonu 

pjesnika. Nju je Matos P dašn j u ljepoticu. 

»Oko Križevaca« kao oci^neg^ J njegova ži . 

Njegovi su me dob i svojoj kući u Jurjev- 

vota tako lijepo primali u ■ 1 Ui bez 

skoj Ulici 10, bilo da ^ do t S : o V da SU ga vrlo 
njega, da mi je_ 1 gospođa majka. U Knzev 

voljeli, osobiito njegova g, P odmah nešto P°- 

cima pohodio je m J • prečesto putuje u 

bllž ? 0 “T'SSu Sii’se m»i i reče » ^ 
Karlovac. Na rastanku ^ imate žaliti? Em 

Misin se,m ' da bun ' 

pekel... « 

regionalista 

Bilo ih je i takvih, s ^f^ u g bhi k blizu, plovđi 

Čam ’ nijeS ^om V zanosili se ladanjem, kao nježni 
njegovom strujom, VaraždinaC : 

i darova ravn oga raskršća dolje 

»Mir je pao P° selu , p ' , izabire bolje. 

Saneni romon klepke vec se 

Prostranim poljskim putem vraća se blago s paše. 

I vidi se pastir mračni, gdje svinutim štapom 
maše.« 

(Zvonko Milković: »Veče«) 
IVAN NOVAK 

Ivan Nikolin Novak družio se mnogo s. tadanjim 
socijalistima, nije dakle znao k nama. S njim sam 
se bio pokeckao, ali je kasnije surađivao u »Griču« 
U ono vrijeme, prije »Sutle«, Novak je pjevao: 

»Ja ne ću i ne ću više da trunem 
Od mržnje i boli u srcu svom. 

Ja hoću i hoću, sve da prokunem, 

Mržnju, što rađa u srcu mom!« 

. K °i u godinu pred svoju preranu smrt pisao mi 
je taj rijetki, temperamentni i neustrašivi talenat 
da će na moj poziv doći u Križevce, da bi održao 
predavanje u krugu prijatelja umjetnosti. Zvali su 
ga »međimurski kral«, a njegovim svijetlim ime¬ 
nom nazvana je ulica u Čakovcu, nedaleko dvora 
i kule Zrinjskih. 

GODINE 

Dosadno je nabrajati godine, no katkad se mora. 
la'iro se u knjizi »Književni regionalizam u Hrva¬ 
ta« tvrdi, da sam s Novačanom uređivao »Sutlu« 
posto sam se upravo bio vratio iz Njemačke. To ne 
stoji. Ja sam u Njemačkoj boravio prvi i posljednji 
put godine 1911., u Eltvilleu na Rajni, odakle otpu- 

tovah u CeScu, 

Samoboru. Čitavu god™ S “°„Ti SoS 

STi d"evS.«i u praksi kbd suda, gdje «J» 

L naučio da ne primam dnevnice za vise od mje 

«* ■“» - “rr,t aLS°; 

tivnom domaćem olajavanju raznih unatrazn 
iinanrednih dnevnič&ra i n zastupanju na 
isto? se fariizitvrdi, da sam svoju knjigu pjesama 
izdao godine 1926. u Koprivnici. što dokaz^ a J 
moi kritičar ni čitao nije, jer je ona štampana 
Kr že»"toa već godine 1922. tiskom Milana Neu- 
gSSTkoji je u Križevcima i™ 

*?. i r’rv^n.Tio nohodio sam A. JViaiosa 

Mkanc? u vili iznad zapadnoga putića gore blizu 

Streljane'našavši ga u crvenom prugastom duga- 
sureijd inihalira Lecnuo sam se u za- 

okom ogrtaču, g j ■ . "Rin io oDtimista. 

bolSrgrla 0 Vratio 1 se oporavljen.'Posjetio sam ga 
SS godfae ponovno i ne sluteći ništa do, ustanov o 
st na sasLku kod ^JČ 

njegovSahtjev^^stavio mali metalni valjak s toplom 
njegov zam ^ iva i zr azio sam mu smjesta 

i",.«” Svojim oP^zmomsmjelapo- 
l'T.% S lo plStićki o naćim po- 

su drugi mislili u ono vrijeme reagirati na p 

Dok je Matoš razmišljao, kako da me eventualno 
ispravi, izbavio nas je Dragan Turk, treći u dru¬ 
štvu, iz pesimizma. Složili smo se u tom, da treba 
radikalna reakcija na zlo. Matoš je pio tek toliko, 
da se u sparini samo nešto malo osvježi. Sasvim 
je isključeno, da bi mu to škodilo. On se je, kako 
mi reče Ljubo Wiesner, ponovno prehladio tek za 
vrijeme božičnih praznika iste godine tisućudevet- 
stotrinaeste. Istaknuo je negdje, da je rođen u pe¬ 
tak, trinaestoga. Obolio jie u četrdesetoj godini ži¬ 
vota, što je zaista kao lijepi roman tekao »burno 
i polako«. Bez nepotrebnoga i uzaludnoga »siste-' 
ma«; kao i život Stendhalov. 

SAMOĆA 

Samoća nije za me strašna, ne! 

Lord Byron 

Bio je društven, i to društven i prema onima, 
što bi ih znao »iskefati«, da im tako reći nije bilo 
više ni buhe u kožuhu. Pošli smo jednom na Mar- 
garetski trg. Matoš je tu kupio grožđa. Onda je 
najednom opazio mrku glavu fra Kerubina Šegvi- 
ća na prozoru uredništva »Hrvatske Slobode« u 
Preradovićevoj ulici, u prizemlju. »Hajdemo«, reče 
mi, »malo fratru pod prozor, člankopiscu«. Povu¬ 
kao me za sobom. Nađosmo se ipred Šegvićem, bo¬ 
jovnikom, kasnijim »Gotom«. Byron je u Gotima 
vidio saveznike, upravo osvetnike gladijatora. Še- 
gvić nije bio osvetnik. Nije došlo do dvoboja. Iz¬ 
mijenili su nekoliko srdačnih. Matoš se smijao i 
ponudio Šegvića grožđem iz »škarnicla«. »Člartko- 

pisci« znadu biti gorki. Pošto odosmo dalje, reče mi 
A. G. M.: »Morao sam mu malo zasladiti«. — 
Unatoč društvenosti znao se povući. Govorio mi 
je, da se nimalo ne plaši samoće, pače da se u 
samoći ugodno osjeća. Uđosmo jednom u kavanu, 
gdje se kartalo. Jean Paul je tvrdio, da se kartaši 
kartaju, jer zaziru od samoće, bježe od sebe. Matoš 
mi namigne na kartaše i reče: »Razumijem sve. 
Pijanicu, duhandžiju, ženskara, no kartaše ne razu¬ 
mijem. Kakva je to zabava?!« — 

U BOLNICI 


Matoš se prehladio. To nije nikakvo čudo-, jer 
ima malo ljudi u nimalo pospanom gradu, koji paze 
na svoje zdravlje, kad izlaze iz tople sobe u studen, 
bez vjetra ili čak s vjetrom. Nije ekscedirao i nije 
mi se nikad tužio ni na kakvu kroničnu bolest, a 
kako 1 je bio iskren, on bi se potužio. Iznenadila me 
vijest pred proljeće 1914., da je u bolnici i da je 
već i operiran. Pošao sam u bolnicu, tamo daleko 
od buke i praha, blizu vinograda, gdje je paviljon 
do paviljona, u koje primaju jedne, da bi im našli 
lijeka, a iznose druge, kojima više nema lijeka, da 
se već tamo ne pretvore u prah. Sjeti se, čovječe, 
da je svagdje ljepše nego u bolnici. Ušao sam u 
sobu posve sam. Matoš ležaše na krevetu, očito te¬ 
ško bolestan, što sam odmah vidio po nekud bli- 
jedo-žutoj mijeni lica, po povezu oko vrata i po 
onoj cijevi, što joj kažu kanila. Gledaše me bez 
glasa kao da mi želi pročitati najprije s lica prvi 
dojam. Pristupio sam bliže krevetu. Ne znam više, 
što sam u prvi čas izrekao, pozdrav neki kao obično. 
Dao mi je ruku i pokazao na otoman neki, što li, 
do zida, da sjednem blizu kreveta. U sobi nije bilo 
dovoljno čistoga zraka ni za zdravoga čovjeka, 
kamoli za bolesnika s teškom ranom na vratu. 

Dade mi znak, da ne može govoriti. Izrazio sam 
nadu, da će to proći. Pripovijedao sam mu sve, 
što ga je moglo zanimati. On bi me tu i tamo pre¬ 
kinuo znakom ruke, uzeo olovku i pisao* mi, što mi 
htjede reći. Pisao je okretno i brzo, ma da je bio 
ljevak. Najednom opiše rukom po zraku prema 
zidu neka slova, što ih nijesam mogao odgonetnuti, 
a on vidjevši moju nepriliku uze komadić papira i 
napiše olovkom: »Sabor?« Nijesam ga odmah razu¬ 
mio, toliko sam se začudio, da on u toj i takvoj 
boli pita, što radi sabor. Objasnio 1 mi je međutim to 
pitanje donekle mimikom, te sam potom odmah 
shvatio, da sadržava u istoj riječi Matoševo nego¬ 
dovanje prema onom i onakvom hrvatskom saboru. 
Taj se i takav sabor, po želji Mađara, spremao 
primiti na znanje izvlastbu hrvatske morske obale, 
koliko se sjećam. Mahnuo sam rukom, u znak, da 
o tom i takvom saboru nije vrijedno ni govoriti. 
Držim, da je jedini Stjepan Radić podnio bio već 
u tom času protestnu interpelaciju, na koju je ka¬ 
snije, jamačno još za života Matoševa, odgovorio 
Skerlecz, navješćujući izvlastbu donošenjem zakona 
-u Pešti, što bi ga hrvatski sabor imao primiti na 
znanje, na što mu je Stjepan Radić, usredotočivši 
u svom govoru svu oporbu, odgovorio u saboru, 
da će ovaj sabor bombom u zrak, ako se to’ dogodi. 

Matoš me je razumio, te smo prešli na drugo. 

»Pariške škare« — napisao mi je na ceduljici 
objašnjavajući nedostatke, primjećene povodom 
veoma bolne, bez narkoze izdržane operacije. Dok 
mi je to objašnjavao, ušao je u sobu liječnik, u 
starom zimskom kaputu, držim, neki secundarius, 
da u kratko inspicira, za njim doskora opatica. 



Tako i izađoše, najprije liječnik, potom časna se¬ 
stra. Kad je izašla, zagrozio joj se Matoš rukom 
prema vratima, to jest, da će i njoj jamačno* posve¬ 
titi feljton, ako ozdravi, što sam po objavi članka 
Josipa Pavića u »Griču« potpuno shvatio. Pavić je 
bio njegov dobri drug, obziran silno prema sva¬ 
komu, do krajnjih granica mogućnosti, i silno osjet¬ 
ljiv kao i on, pravi i teško nadoknadivi dramski 
glumac. Ne ću zaboraviti nikada, kako mu je njež¬ 
no podrhtavao glas kao s Eolove harfe, kad je 
povodom slavlja Nine Vavre, udovice pok. Bacha, u 
Križevcima recitirao moju pjesmu »Duši«. On bi¬ 
lježi u »Griču«, da je upozorio opaticu, da mu se 
više ne usudi približiti. Prema kućnom redu u bol¬ 
nici približio se čas rastanka. U neizdržljivom zraku 
u sobi, zasićenom vonj em njegovih rana i povoja 
oko vrata, bio sam od prilike pol sata, deprimiran 
navalom bojazni za. njegov život i neke crne slut¬ 
nje, teško zatomljivane, a onda sam se oprostio 
s dragim A. G. Matošem, pjesnikom i prijateljem. 
Kako je život ljudski u Božjim rukama, rekoh mu 
još na rastanku: »Do viđenja, kod Dobre mamice!« 
Stisnuo mi je ruku, nasmiješio se prijazno i gledao 
mi u lice, dok sam unatraške koraknuo prema vra¬ 
tima, i mahnuo mu desnicom na pozdrav i opro¬ 
štaj. Pošto odoh, razmišljao sam idući tužan hod¬ 
nikom, nije li to možda bilo posljednji put, što ga 
nađoh živa. Pitao sam se često, da li je zaista bio 
po srijedi rak, kako se onda govorilo. Najviše ga je 
slabilo i krhaio, što nije mogao da jede kroz usta. 
Iza pohoda u bolnici ostade mi ipak tračak nade, 
da će ozdraviti. Vijest o njegovoj smrti, nekoliko 
dana pred proljeće 1914. udarila me svom snagom, 

i kao kad čovjek po teškom udarcu ne osjeti odmah 
svu bol u njezinoj jačini, nego ona biva sve jača i 
jača od trenutka do trenutka, tako je iz dana u dan 
bilo i meni: osjećao sam sve dublju i dublju žalost 
za njim. 

OD DVORANE DO GROBA 

»Nisam plako. Nisam. Zapanjen sam stao 
U dvorani kobnoj, punoj smrti krasne, 
Sumnjajući, da s utamne oči jasne, 
Odakle mi nekad bolji život sjao.« 

A. G. Matoš: »Utjeha kose«. 

»Miruj! U smrti se sniva«, — svršava A. G. Ma¬ 
toš jedan od najljepših svojih soneta. 

Ušao sam u dvoranu, tamo gore na Mirogoju, 
gdje se u miru smirio i počinuo. Tu dakle na odru, 
u crnini, u »agoniji svijeća«, u cvijeću, što inače 
vene baš kao i čovjek, počiva A. G. Matoš, velik 
dušom, sitan konačno tijelom. Ne, to nije on, to je 
neki dječak, što sniva, pomislio bi čovjek, ako mu 
živi lik ne bi živo pamtio. Neizbrisivu sliku živoga 
Matoša ne će mi, lje, prevući ova druga, dječaka 
na odru, što ga, ne znam, da li baš pred mojim 
očima pokriše pokrovom. Iz mira i boli trgnu me 
jecaj, plač. Govornik je pročitao svoju riječ: Tu si 
se smirio, nemirni duše! Ne bijaše mi ni na kraj 
pameti da pazim, tko je sve u povorci. O tom sam 
tek kasnije ponešto razmišljao nastojeći da se sje¬ 
tim. Nešto mi je bilo' jasno, nešto malo> zagonetno. 
Došli bi bili svi, koji su ga cijenili i voljeli, no svi 
ni jesu mogli doći. Od dvorane kobne do polja Tvo- 

f? a .’ ^ rvats ko draga, u kojem si mu dala groba, ne- 
bijaše daleko. Ti si u nevidljivom liku gospođe, po 
njemu stoput veličane Kraljice, stala uza nj. Sunce, 
sto nam se samo skriva, ne bijaše još utonulo, kad 
je posljednji govornik potaknuo mnoštvo pratilaca 
da mu klikne: Slava! — Slava A. G. Matošu! 

POSTHUMA 
Ja pomnju 

čudnoje mgnovenje*)... 

Puškin 

Sjeti se, čovječe, da si prah i da ćeš se u prah 
vratiti, istina, no sjeti se, da ni jesi samo prah, samo 
materija. Marks je propovijedao materijalizam. 
Čudno je, kako je baš on zaboravio na Jehovu i 
kako se Lassal, da bi zameo trag do Jehove, stao 
potpisivati Lassalle. 

Muza produžuje život, što rekao Goethe, no vjera 
u besmrtnost duše upućuje nas na život vječni. 
»Sebi pjevam i Muzama«, veli doduše Kohanovski, 
no ljubav, i to ljubav prema bližnjemu, od zvijezda 
rođena, ono je, što pjesnika nuka, da svoje pjesme 
objelodani. Tako su poslije smrti Matoševe objelo¬ 
danili i nekoje njegove kraće pjesme kao postuma. 
Matoš u srcima živi, i dok je srca, bit će i Kroacije v 
kako> on pjeva, i Matoša na ovom svijetu! Mene su 
ta postuma na jednom mjestu uznemirila. To je 
°ndje, gdje počinje stih: »Žalim, što nijesam te, 
ženo ...« 

*) mgnovenje = trenutak. 

Matoša nema na životu, da bi mi odgovorio na 
možebitno pitanje, nije li kakav tragičan doživljaj 
na samrti ili prije toga po srijedi. Najzad, ja to 
pitanje, jer sam već poodmakao u godinama, i ne 
postavljam. Samo mladost ne pazi, kad što pita, 
mladost si koješta dozvoljava, da ne reknem kao 
Lafontaine: Cet age sans pitie . 

Ja sam sebi na primjer po Matoševoj smrti i 
po objelodanjenim pjesmama dozvolio pomisao, da 
poznam ženu, na koju se odnosi stih, u toliko, što 
mu je u njegovoj prevelikoj osjetljivosti dala ka¬ 
kvo eventualno sasvim nevino gradivo, uveličano u 
stihu, i prema tome sam se i vladao. Međutim me 
njemu drage osobe uvjeriše, da sam u zabludi, što 
tražim ženu, koja po poznatom pravilu mora biti 
svudašnja i svemu kriva. U trenutku susreta, po¬ 
malo čudnog i skoro već zaboravljenog, što ga se 
usput sjetih, nijesam se snašao prema gospođici, a 
kad čovjek ne zna, što da čini, treba da u pravilu 
ne učini ništa. 

Zaboravimo »čudnoje mgnovenje«. 

EPILOG 

Dvadeset i sedam godina je minulo od Matoševe 
smrti, a kod nas je još uvijek teško biti književ¬ 
nikom. Meni se, na primjer, nedavno dogodilo, da 
sam konac putopisa morao povući, kad je već ostalo 
u istim »pobožnim« novinama bilo štampano, jer 
je urednik oklijevao sa štampanjem, iz straha pred 
farizejima. Kada zbog koterija nemaš gdje da štam¬ 
paš ono, što si napisao, onda ti kažu, da si zašutio. 
Upućujem uostalom na Matoševa djela, a svakako 

i na ono mjesto u njegovim »Vidicima i putovima«, 
gdje on intimno veli citaocu: »Živući izvan naših 
koterija literarnih i političkih, sasvim je prirodno, 
što sam im bijela vrana, jer one progone sve, što 
je individualno i izolirano«. 

Već je iz toga shvatljivo, kakvim je trnjem pro¬ 
lazio do zvijezda Antun Gustav Matoš, pjesnik i 
književnik, u biću, svome radostan i živ kao kakav 
Helen, s kršćanskom nadopunom ljubavi i prema 
bližnjemu i vjere u Boga svih Uskrsa. Ne jedan 
j?ut mi se učinilo, kad sam ga slušao živa, da na 
njegova usta govori onaj glas neumrle Hrvatske, 
što si je najvećom lakoćom prokrčio tada put baš 
kroz njegovu dušu i srce. Bilo je međutim i časova 
očaja, bez sumnje prolaznih. U jednom od pisama, 
što ih je meni pisao, on je u takvom jednom času 
pomišljao na skorašnji Finiš Croatiae, no Hrvatska 
je ipak izašla živa iz »okvira«, kako joj je u stvari, 
unatoč Frankovoj rezoluciji, vazda i Ante Starče- 
vić želio. »Koalicijom« — pisaše mi A. G. Matoš — 
»vladaju Srbi, pravaštvom popovi, ostalo, mađa¬ 
roni.« Ja sam tako slobodan komentirati: ono 
»Srbi« čitaj Pribićević, ono »popovi« čitaj furti- 
maši, ako je uopće potreban kakav komentar. 
Kako je Matoš bio čovjek neobične energije i u 
glavnom radin kao pčela, spašavalo ga je to iz 
očaja u tadanjoj sredini, što ga nije shvaćala. I kad 
je mnogo godina iza njegove smrti nadošao 1 bio 
neželjeni trenutak, da se i ja ogradim protiv neka¬ 
kvoga apsolutnoga pacifizma kod nas, u najmanju 
ruku nezgodno stiliziranoga, nijesam ni slutio, da 
je bitni smisao takove ograde sadržan u gdjekojoj 
njegovoj izreci, naknadno zapaženoj, dok mi je vrlo 

dobro iz njegove žive riječi bio poznat princip 
eventualne samoobrane i nimalo tolstojevskoga 
otpora proti zlu. 

Savez je dakako pera i pluga potreban. Selo će 
učiniti svoje. Kad seljak Posavac vidi, da sav civi¬ 
lizirani i tehnički aparat nije zaustavio poplavu, 
trgne se i baca se pod val, da bi načimo živi zid, 
dok ne dođe pomoć sela. On ne očajava nikada. 

Matoš, čovjek neslomljive energije, naglašuje 
dovoljno, da bi ga i gluhi mogli čuti, vezu rada sa 
zemljom, pejsaž, selo, »poeziju, hrvatsku, poznatu 
samo narodu s arijskim civiliziranim nagonima«. 

On u starini slavi sve ono dobro, lijepo i trajno, 
što vrijedi da tvori tradiciju, on se čak nimalo ne 
ustručava priznati i konzervativnosti, izvjesnoj i 
kvalificiranoj, njezine vrline, kadre sačuvati trajno, 
i daje svakome svoje: i staroj slavi i novom potreb¬ 
nom buđenju. Po hjegovu očito ni konzervativni 
ni novotari ne treba da pomišljaju ni na kakvu tira¬ 
niju, pa ni na Pizistratovu. NikakO' polutanstvo, 
nikakvi šuplji, novčarski justenmilieu, ali ni eks¬ 
tremni radikalizmi, ni s desna, ni slijeva, nego' lič¬ 
nost, omogućena jednakim pogodbama za razvoj, 
dakle politički i kulturni individualizam kao u 
Stendhala, samo s jačim društvenm smislom i od¬ 
govornošću u odabiranju najboljih. Čini mi se, da 
bi i Matošu kao i Stendhalu bio miliji Guizot od 
njegova postolara, umjereni ustavni režim iz, čini 
mi se, 1830., nego »njujorška. demokracija«, kad 
mi je toliko naglašavao Stendhala. Jedino držim, 
da se Matoš ne bi kao Stendhal zadovoljio samom 
prijaznošću, bilo s desna bilo s lijeva. Pored onih 
opisanih »više Zagreba«, kad je pisao svoj feljton 

»Zagreb i Zagrebi«, nalazio je i istaknuo konačno 
Antuin Gustav Matoš jedan i jedini pravi Zagreb: 
»To je Zagreb« — kako pisaše — »što radi, što se 
muči, što trpi, što ne očajava i čeka ... Ili pred 
tim« kako pisaše — »jedan Zagreb, hrvatski kao 
grička tradicija, zanosan kao tornjevi katedrale, 
domaći i narodni kao krasni zagrebački pejsaž, 
zdrav kao divna okolica zagrebačka.« 

Zagreb ima svoj Grič sunca i vidika, hvala Ti, 
Bože! Daj dakle, Bože, da se to nešto umjetnoga, 
umetnutoga ili nametnutoga leda što prije otali! 
Tko sretniji od Tebe, zar ne, mali i toliko voljeni 
Parizu, Matošev i Šenoin grade, komu u korijenu 
hrvatskoga ladanja i njegovanju svijetlih tradicija 
napipaše snagu kao Anteju?! 

Eno vidim orla s raširenim krilima, u slici obla¬ 
ka nad rujnim plamenom sunca na zapadu, orla, 
komu je najljepše u visini, koji kao da hoće zausta¬ 
viti sunce, da ne dođe noć. 

O Gustave, o orle! 


Kraj 

